Ibu, Jangan Pandang Remeh Jika Anak Menangis Tak Keluar Air Mata! Ada 4 Punca Kena Pantau

Jika anda perasan, kadangkala anak anda menangis tanpa mengeluarkan air mata.

Perkara ini mungkin nampak remeh, namun air mata merupakan salah satu komponen penting dalam sistem pertahanan primer individu.

Air mata bukan hanya keluar ketika seseorang itu sedih, tapi juga
boleh meleleh semasa anda berasa marah dan stres.

Hormon yang dirembeskan bagi menyediakan badan untuk menghadapi stres turut memberi isyarat kepada kelenjar mata mengeluarkan air, ini bagi melindungi mata.

Tetapi, kenapa bayi yang sudah terang-terangan menangis teresak-esak namun tidak mengeluarkan air mata?

Perkara tersebut akan menjadi topik perbincangan utama dalam artikel ini.

Jumlah kelenjar air mata terhad untuk dibazirkan semasa anak menangis

Berbeza dengan bayi yang sudah lanjut usianya, jumlah air mata pada kelenjar air mata bayi yang baru lahir masih lagi sedikit.

Ini bermakna penghasilan air mata hanya cukup untuk menyelaputi permukaan mata mereka.

Apabila mencapai usia sebulan,
kelenjar air mata mereka sudah cukup matang
 untuk menghasilkan air mata yang banyak.

Pada ketika itulah anda boleh saksikan air mata berderai turun meminta simpati.

Apa yang menariknya berkenaan dengan bayi yang baru lahir, bukan air mata semasa anak menangis sahaja yang terhad, mereka juga kurang berpeluh.

Tidak kiralah seberapa panas pun keadaan persekitaran, mereka tidak berupaya untuk menghasilkan peluh yang banyak seperti bayi yang sudah matang.

Ini termasuklah kelenjar apokrin yang bertanggungjawab mengeluarkan peluh melalui folikel rambut.

Kelenjar tersebut hanya mula beroperasi apabila anak mencapai usia akil baligh.

Peluh yang keluar pada kelenjar
 tersebut pada mulanya tidak mengeluarkan bau.

Namun, oleh sebab ia mengandungi steroid dan protein, ia menarik perhatian bakteria.

Walaupun tidak banyak, proses perkumuhan tersebut boleh mengeluarkan bau yang tidak menyenangkan.

Keadaan kesihatan yang mempengaruhi jumlah air mata ketika anak menangis

Jika anak anda masih tidak mengeluarkan air mata apabila usia mereka sudah melebihi satu bulan, punca kepada keadaan tersebut mungkin patologikal.

Kalau ia merupakan satu keadaan kesihatan, kebiasaannya, ia akan hadir dengan
simptom lain seperti mata merah dan gatal.

Terdapat beberapa keadaan kesihatan yang boleh mempengaruhi kadar pengeluaran air mata.

Ada penyakit yang boleh menyebabkan air mata tidak keluar, ada juga yang menyebabkan air mata mencurah.

#1 Kelenjar air mata tersumbat

Keadaan kesihatan ini terjadi apabila kelenjar yang mengeluarkan air mata tersumbat.

Ini akan menghalang proses pengeluaran air mata secara normal menyebabkan simptom seperti:

Mata kelihatan berair (epiphora).

Air mata meleleh ketika anak tidak menangis.

Terdapat cecair (bukan air mata) yang keluar dari mata anak anda.

Perkara ini boleh memberikan ketidakselesaan kepada anak. Kira-kira 30% bayi yang mengalami keadaan ini mempunyai masalah pada kedua-dua belah mata.

Ia boleh berlaku seawal bayi berusia 3 minggu.

Walaupun kebanyakan kes kelenjar air mata tersumbat baik dengan sendirinya, jika anda risau, bawa anak berjumpa dengan doktor untuk pemeriksaan lanjut.

Anda mungkin berminat:

Aduh…Kenapa Baby Menangis Aje Ni? Pening Kepala Mama

Bayi Berhenti Menangis Apabila Didukung: Apakah Puncanya?

#2 Konjunktivitis, mata merah berair sebabkan jumlah air mata meningkat ketika menangis

Mata merah pada bayi boleh berpunca daripada jangkitan, keradangan atau kelenjar air mata tersumbat.

Jika ia berlaku disebabkan oleh kelenjar tersumbat, kondisi ini akan beransur pulih dan
jarang menyebabkan komplikasi.

Namun, jika ia berlaku disebabkan oleh jangkitan, risiko komplikasi seperti mata bengkak dan jangkitan pada organ sistem lain agak tinggi.

Jika anak menunjukkan
simptom mata merah dan berair
, bawa mereka berjumpa doktor segera.

#3 Dehidrasi teruk sehingga tidak keluar air mata

Tanpa air yang cukup, kelenjar air mata tidak akan mengeluarkan air mata semasa anak menangis.

Perkara ini boleh disebabkan oleh masalah nutrisi atau penyakit yang menyebabkan dehidrasi.

Oleh sebab itulah rutin pemberian susu badan amat penting untuk anak yang baru lahir.

Selain daripada anak menangis tidak keluar air mata, terdapat
simptom lain yang turut menjadi kayu ukur kepada tahap hidrasi anak.

Bayi yang mengalami masalah dehidrasi perlu dikejarkan ke hospital dengan kadar segera.

Komplikasi kesihatan yang bakal dialami agak serius jika mereka tidak mendapatkan rawatan.

#4 Masalah glaukoma dalam kalangan bayi

Bukan orang dewasa sahaja yang boleh dapat glaukoma. Walaupun jarang berlaku,
bayi juga boleh didiagnosis dengan masalah glaukoma.

Mereka boleh mendapat keadaan ini pada usia seawal 1 tahun. Simptom yang boleh dialami adalah mata berair, sensitif kepada cahaya dan mata kelabu.

Jika ia tidak dirawat dengan segera, bayi tersebut boleh mengalami masalah kerosakan saraf optik dan kebutaan.

Konklusi

Jika anak menangis tidak keluar air mata, ia boleh jadi normal atau tanda kepada keadaan kesihatan tertentu.

Secara umumnya, jika tiada simptom lain,
menangis tanpa air mata bukanlah satu keadaan yang merisaukan.

Namun jika ia berlanjutan walaupun anak sudah meningkat usia, dapatkan pemeriksaan doktor.


Ibu Hamil Kerap Rasa Sakit Bahagian Bawah Perut? Jom Cuba 7 Cara Ini Untuk Atasinya

Ada tak ibu hamil yang sering alami rasa sakit perut bawah? Pastinya ia keadaan yang mendatangkan ketidakselesaan.

Tapi jangan bimbang, ada cara untuk mengatasinya yang boleh dicuba. Pasti berkesan!

Keadaan sakit perut bawah

Rasa sakit yang dialami itu, dalam istilah perubatan dikenali sebagai sakit ligamen bulat atau
round ligament pain
 yang kerap dialami
semasa trimester kedua kehamilan
.

Ia adalah rasa sakit mencucuk yang dirasakan di bahagian bawah perut atau kawasan pangkal paha pada satu bahagian atau kedua-duanya.

Umumnya, keadaan rasa sakit perut bawah ini merupakan situasi normal untuk dialami oleh ibu hamil kerana
perubahan yang berlaku kepada tubuh
.

Punca ibu hamil alami rasa sakit ligamen bulat

Di dalam tubuh wanita terdapat beberapa ligamen tebal yang mengelilingi dan menyokong rahim (uterus) ketika ia membesar
sepanjang tempoh kehamilan
. Salah satunya dipanggil ligamen bulat.

Ligamen bulat merupakan penghubung
bahagian depan rahim
 ke pangkal paha, kawasan di mana kaki anda bersambung pada pelvis.

Dalam keadaan biasa, ligamen bulat ini biasanya meregang dan mengendur dengan perlahan-lahan.

Walau bagaimanapun, apabila
bayi dan rahim semakin membesar,
 ligamen ini akan meregang. Ia sekali gus menjadikannya cenderung dalam keadaan tegang.

Sumber @ healthy.kaiserpermanente.org

Dalam sebarang pergerakan, terutamanya apabila ibu hamil bergerak secara mendadak termasuk daripada posisi duduk ke berdiri dengan cepat, ia mengakibatkan ligamen mengetat secara pantas.

Rasa sakit perut bawah yang dirasai itu seperti menyucuk secara tiba-tiba untuk tempoh beberapa saat.

Memahami simptom sakit perut bawah

Kesakitan yang dialami ini boleh menyebabkan wujudnya kebimbangan
 dan ketidakselesaan. Tetapi ia dianggap normal kerana tubuh anda berubah semasa hamil.

Simptom-simptom sakit ligamen bulat termasuk rasa mencucuk dan kekejangan secara tiba-tiba di perut. Ia biasanya menjejaskan bahagian sebelah kanan, tetapi ia juga mungkin berlaku di kedua-dua belah.

Senaman yang dilakukan juga mungkin penyebab timbulnya rasa sakit, selain pergerakan pantas seperti:

Bersin

Batuk

Ketawa

Berguling di atas katil

Berdiri terlalu cepat

7 tip atasi kesakitan yang dialami

Berikut adalah beberapa cara yang dapat membantu mengurangkan rasa tidak selesa yang dialami ibu hamil:

Pelega kesakitan

Pengambilan ubat seperti
acetaminophen boleh memberikan kelegaan
.
 Ubat ini boleh dibeli di farmasi. Tetapi sebaiknya, dapatkan kepastian daripada doktor terlebih dahulu sebelum mengambilnya.

Teknik regangan & yoga

Senaman regangan atau yoga sebelum bersalin juga mendatangkan manfaat dalam membantu mengurangkan rasa sakit perut bawah.

Namun dapatkan kepastian daripada doktor dahulu tentang senaman yang
selamat untuk anda dan bayi
.

Bersenam

Bersenam secara berkala dapat membantu memastikan otot perut kuat
.

Lakukan kaedah senaman dengan meletakkan tangan dan lutut di lantai, rendahkan kedudukan kepala dan dorongkan bahagian belakang ke udara.

Elakkan pergerakan secara mendadak

Ubah kedudukan dengan perlahan-lahan (seperti berdiri atau duduk) untuk mengelakkan pergerakan secara tiba-tiba, yang boleh menyebabkan keregangan dan kesakitan ligamen bulat.

Bengkokkan pinggul

Bongkokkan badan sebelum anda batuk, bersin, atau ketawa untuk mengelakkan ligamen menegang.

Pad pemanas

Pemanas pad atau mandian suam boleh membantu. Tanyakan doktor anda jika cara ini selamat untuk anda dan boleh membantu mengurangkan kesakitan.

Tetapi pastikan haba yang digunakan adalah sesuai kerana suhu yang terlampau panas adalah
berbahaya kepada bayi dalam kandungan.

Anda juga disarankan untuk mengubah suai tahap aktiviti harian dan mengelakkan posisi atau kedudukan tubuh yang boleh memburukkan keadaan.

Tali pinggang ibu hamil

Pemakaian
maternity belt
 juga antara tip yang boleh membantu mengatasi rasa sakit perut bawah. Alat sokongan pada perut ini dipakai di bawah pakaian anda.

Ia dapat membantu menyokong
baby bump
 dan melegakan rasa sakit serta tekanan dialami kesan daripada perut yang sedang membesar.

Bukan sekadar itu, tali pinggang ini juga boleh mengurangkan masalah:

Sakit belakang bahagian bawah

Sakit sciatica

Sakit pinggul

Tali pinggang untuk ibu hamil ini juga boleh memberikan sokongan tambahan jika anda
mengandung anak kembar.

Pemeriksaan doktor

Ibu hamil dinasihatkan untuk sentiasa memaklumkan kepada doktor tentang sebarang jenis kesakitan yang dihadapi.

Hubungi doktor anda dengan segera sekiranya mengalami keadaan seperti:

Rasa sakit yang teruk

Kesakitan yang berlangsung lebih dari beberapa minit

Demam

Menggigil

Rasa sakit ketika kencing

Kesukaran untuk berjalan

Dalam kes tertentu, rasa sakit perut bawah boleh disebabkan oleh pelbagai faktor.

Jadi, penting untuk doktor anda menilai sama ada kesakitan yang dialami itu melibatkan keadaan kesihatan yang lebih serius atau tidak.

Ini termasuklah
komplikasi kehamilan
 seperti gangguan pada uri atau penyakit yang bukan disebabkan kehamilan, contohnya:

Hernia inguina

Apendiks

Masalah kesihatan berkaitan perut, hati dan buah pinggang

Kesakitan fasa awal bersalin juga adakalanya disalah anggap sebagai sakit ligamen bulat.

Elakkan rasa sakit perut bawah

Kesakitan ligamen bulat adalah gejala biasa dan tidak banyak perkara yang boleh anda lakukan untuk mengelakkannya daripada berlaku.

Pun begitu, anda boleh mengambil langkah bagi mengurangkan ketidakselesaan yang dialami.

Sekiranya terdapat sebarang kebimbangan mengenai kehamilan, berundinglah dengan doktor untuk mendapatkan jalan penyelesaian terbaik.


Merokok Menjejaskan Kesuburan Anda

Merokok merupakan tabiat buruk kebanyakan individu tanpa mengira jantina. Mereka menjadikan rokok sebagai suatu alat untuk melepaskan tekanan mereka. Namun, merokok sebenarnya mendatangkan pelbagai kesan buruk yang tidak ramai tahu.

Apakah maksud perokok pasif?

Perokok pasif adalah individu malang yang tidak merokok namun berada di sekeliling perokok aktif lantas terpaksa menghidu asap rokok mereka. Ini akan mendatangkan bahaya kepada kesihatan mereka sekaligus menjejaskan kesihatan anak atau bakal anak mereka.

Bagaimanakah merokok menjejaskan tahap kesuburan?

Tabiat buruk merokok menyebabkan 7000 bahan kimia masuk ke dalam badan sekaligus menyebabkan masalah kesuburan seperti masalah ovulasi, kecacatan genetik, kerosakan organ reproduktif, meningkatkan risiko kanser serta keguguran. Golongan perokok wanita yang hamil dan masih merokok sebenarnya membahayakan diri mereka sendiri dan kandungan. Jika anda seorang perokok pasif pula, anda berkemungkinan menghidapi  Sudden Infant Death Syndrome (SIDS). SIDS ini sangat bahaya dan boleh menyebabkan kematian kepada kandungan anda jika anda masih gagal untuk berhenti merokok.

Lelaki yang merokok pula akan menjejaskan sperma mereka. Mereka akan mempunyai kuantiti sperma yang rendah bagi setiap ejakulasi serta mencacatkan pergerakan sperma. Ini akan menyebabkan sperma tidak dapat berenang menuju ke telur wanita dan mungkin hanya akan tersekat di uterus.

Sperma dari perokok lelaki juga cenderung memiliki kerosakan DNA. Embrio yang terhasil juga berkemungkinan tidak dapat bertahan. Jika embrio ini dapat terbentuk sekalipun, embrio ini mungkin akan kecacatan. Merokok akan melemahkan sperma sekaligus mengurangkan potensi untuk sperma terbentuk menjadi bayi.

Apakah jalan penyelesaiannya?

Berhenti merokok secepat yang mungkin. Walaupun anda telah berhenti merokok, anda mungkin masih mengalami masalah kesuburan. Ini kerana sistem reprokduktif memerlukan sekurang-kurangnya 3 bulan selepas anda berhenti merokok bagi membaikpulih sistemnya sendiri sehingga benar-benar pulih. Selain itu juga, berhubunglah dengan doktor anda untuk mendapatkan kepastian tentang permasalahan kesuburan anda.

Tuntasnya, merokok merupakan satu tabiat buruk yang wajar dielakkan. Kepuasan yang diberi oleh asap rokok tidak setanding dengan kesannya. Merokok bukan sahaja membahayakan diri anda malahan orang di sekeliling anda. Oleh itu, cari alternatif lain yang boleh membuatkan anda dapat menjauhi rokok demi masa depan yang lebih baik.

Hello Health Group
 tidak menyediakan nasihat perubatan, diagnosis, atau rawatan.


Penjagaan Bayi Minggu Ke-14

Perkembangan & Pelakuan

Perkembangan bayi anda.

Sekarang bayi suka menyentuh anda. Malah, komunikasi sentuhan memainkan peranan yang amat penting dalam pertumbuhan dan perkembangan kanak-kanak. Semua sentuhan kulit bukan sahaja membantu anda dan hubungan bayi anda dengan satu sama lain tetapi juga membantu anda melegakan mereka apabila mereka marah atau rasa marah . Mereka boleh melambai tangan dan menggerakkan kaki mereka. Apabila pinggul dan lutut bayi menjadi lebih fleksibel, kaki mereka menjadi lebih kuat.

Pada minggu kedua bulan ke-3, bayi anda mungkin dapat:

Ketawa dengan kuat;

Mengangkat kepala 90 darjah apabila berbaring;

Menjerit apabila berasa teruja;

Memegang tangan bersama;

Ketawa dengan cara yang semulajadi;

Ikut objek pada jarak 15cm dan bergerak 180 darjah dari sisi ke sisi.

Sokongan bayi anda.

Anda perlu membantu perkembangan kanak-kanak dengan membiarkan bayi anda mempunyai sentuhan kulit dengan barangan yang berbeza, seperti bulu palsu, dirasai dan kapas. Pada usia ini, bayi boleh memberi apa-apa pada mulut mereka, jadi anda perlu memilih dengan teliti dan tidak meninggalkan bayi keseoranganuntuk menghalang mereka meletakkan sesuatu ke dalam mulut.

Dia boleh mencubit tangannya dan tahan atau meregangkan jari serentak. Galakkan bayi anda menyelaraskan mata dan tangan dengan memegang mainan untuk melihat sama ada dia boleh mendapatkannya atau tidak. Apabila anda menyentuh bayi dengan meniup perlahan-lahan atau mengurut, pegang mereka pada satu sisi atau mencium hidung bayi, tindakan ini akan membantu mereka berehat dan membuat bayi anda lebih rapat dengan anda. Ia mungkin menjadikan mereka lebih peka dan membantu mereka memberi lebih tumpuan.

Untuk melaksanakan langkah mengurut yang mudah, letakkan bayi di atas permukaan yang rata dan suam, selimut di atas tikar, sebagai contoh. Sapukan minyak bayi atau minyak sayur-sayuran pada tapak tangan anda, sapu tangan bersama untuk memanaskan minyak dan telapak tangan. Lihat ke dalam mata kanak-kanak, menyanyi atau bercakap dengan bayi anda semasa anda mula mengurut bayi anda.

Memberi perhatian terhadap tindak balas anak anda. Jika mereka tidak menunjukkan minat, anda boleh cuba mengurut dengan lebih ringan atau lebih kuat, atau hanya menghentikannya. Kebanyakan bayi hanya perlu belaian lembut.

Kesihatan & Keselamatan

Apa yang patut saya bincangkan dengan doktor?

Kebanyakan doktor tidak akan membuat temujanji atau meminta pemeriksaan kesihatan berkala untuk bayi anda bulan ini.

Apa yang patut saya tahu?

Berikut adalah beberapa perkara yang patut anda tahu:

Terlepas dos imunisasi

Jika anak anda terlepas satu suntikan (contohnya vaksin tetanus, pertusisi/
batuk yang menyebabkan pernafasan tercungap-cungap
, polio), anda tidak perlu bimbang. Doktor akan menyuntik imunisasi tambahan yang terlepas. Sama ada bayi anda biasanya mendapat demam ringan atau batuk, bayi anda masih boleh terus mendapatkan suntikan dengan selamat dan berkesan. Tanya doktor anda jika anda mempunyai:

Demam panas atau sebarang penyakit lain;

Gangguan imun, sistem imun yang lemah atau anak anda menggunakan ubat-ubatan untuk menghalang sistem imun;

epilepsi;

sawan;

Minum berlebihan steroid dalam tempoh dua minggu daripada dalam tempoh tiga bulan sebelumnya;

Tindak balas yang teruk kepada dos sebelumnya seperti 40 darjah atau demam tinggi, sawan, menangis atau pengsan.

Bayi pra-matang dan bayi yang mempunyai berat badan kurang daripada 2.5 kg harus disuntik mengikut jadual belum dewasa jangka penuh, melainkan jika doktor anda telah diarahkan.

Makanan tambahan bersusu

Susu lembu adalah minuman yang sesuai untuk kanak-kanak dan warga tua, bagaimanapun, susu lembu tidak mengandungi nutrien yang perlu untuk bayi. Ia mengandungi banyak garam dan protein daripada susu ibu atau formula, jadi susu tidak baik untuk buah pinggang bayi.

Susu lembu yang kekurangan zat besi, juga kekurangan komponen lain susu berbanding dengan susu ibu atau formula. Selain itu, ia boleh menyebabkan pendarahan usus ringan bagi sesetengah bayi. Jadi, jika anda merancang untuk menambah pemakanan untuk bayi dengan susu selain susu ibu atau formula seperti yang disyorkan oleh doktor, tunggu sehingga mereka berusia setahun.

Kerisauan Saya

Apa yang saya risaukan?

Perkara yang mungkin merisaukan anda:

Meletakkan bayi di tempat tidur

Kebanyakan ibu sering cuba untuk tidak tidur semasa menyusukan bayi mereka atau cuba bangunkan bayi mereka apabila bayi tidur dan menghisap. Anda perlu meletakkan bayi di tempat tidur apabila bayi terjaga, kemudian ceraikan susu, bayi boleh tidur tanpa menyusu atau menyusu botol. Ia akan menjadi lebih realistik jika anda menunggu sehingga bayi anda berusia 6 hingga 9 bulan dan kurang makan daripada mengajar bayi anda untuk tidur tanpa payudara atau botol. Dan apabila anak menyesuaikannya, maka mereka sepenuhnya dapat tidur dengan cepat selepas bercerai susu. Walau bagaimanapun, setiap kali ada peluang, meletakkan bayi ke bawah untuk seketika. Teruskan mengusap, makan atau mengulit untuk membuat bayi anda mengantuk dan tidur lebih mudah.

Sama bilik dengan bayi

Dalam bulan pertama atau bulan kedua, anda akan sangat sibuk seperti biasa dalam penjagaan bayi. Anda perlu menyusukan bayi, menukar lampin dan memeluknya setiap hari. Sesetengah ibu bapa membiarkan anak tidur dalam bilik yang sama, supaya mereka boleh menjaga bayi dengan mudah dan selesa. Tetapi jika anda tidak berniat berkongsi bilik selama-lamanya, pisahkan ke bilik berasingan apabila mereka dalam fasa terakhir yang mana jarang menyusu malam (biasanya berusia 2-4 bulan). Selepas waktu ini, berkongsi bilik dengan bayi menyebabkan beberapa masalah seperti:

Bayi tidur kurang berbanding sebelum ini. Apabila berkongsi bilik dengan bayi sepanjang malam, anda akan cuba memegang bayi anda untuk menyenangkan hatinya apabila bayi anda sedang resah. Ini boleh mengganggu tidur bayi anda. Lebih-lebih lagi, mereka sering mengeluarkan banyak bunyi ketika tidur. Kebanyakan bayi tidur dengan mudah lagi dalam beberapa minit tanpa ditenangkan. Jadi, jika anda mengambilnya dengan serta-merta ketika sedang mengerang, anda secara tidak sengaja mungkin mengganggu tidur bayi anda.

Ibu bapa kurang tidur. Hakikat bahawa anda akan perlu membawanya lebih kerap pada waktu malam untuk membiarkan bayi tidur di dalam bilik yang sama bermakna bahawa anda akan tidur kurang.

Seks kurang. Bagaimana anda selesa boleh menghabiskan masa dengan pasangan anda apabila bayi berada di sebelah anda?

Membiarkan bayi berkongsi bilik dalam jangka masa lama juga boleh menyebabkan anda mengalami kesukaran untuk tidur berbanbding membiarkannya tidur di tempat lain.

Jika mereka terpaksa berkongsi bilik dengan kanak-kanak lain dalam keluarga, pengaturan tidur perlu bergantung kepada tabiat tidur dua bayi itu. Jika salah atau atau kedua-duanya cenderung untuk terjaga pada waktu malam, anda bekerja keras seketika sehingga bayi belajar untuk tidur sementara kanak-kanak lain masih terjaga. Anda boleh pisahan atau asingkan bilik tidur untuk menghalang bunyi untuk mewujudkan ruang peribadi bagi kanak-kanak yang lebih besar.


ALAMAK! Ada Budak Terperangkap Dalam Kereta, Apa Harus Anda Lakukan?

Ketika menghampiri kawasan parkir kenderaan, anda telah ternampak seorang kanak-kanak terperangkap dalam kereta ketika cuaca yang sangat panas.

 Perkara paling utama, tiada individu dewasa bersamanya! Jadi apa yang harus anda lakukan?

Apa perlu buat jika budak terperangkap dalam kereta?

Bagaimana kalau anda terlihat seorang
kanak-kanak berada di dalam kereta secara berseorangan
?

Apakah yang perlu anda lakukan? Adakah anda boleh untuk terus memecahkan tingkap kereta tersebut?

Sabar, jangan sewenang-wenangnya memecahkan cermin sesebuah kereta, okay?

Nanti takut disabitkan kesalahan dibawah Seksyen 427 Kanun Keseksaan!

Haaa…seperti kes individu memecahkan cermin kereta kerana tidak berpuas hati. Boleh dikenakan hukuman penjara!

Jadi, berikut adalah beberapa langkah yang boleh/perlu anda lakukan jika berdepan dengan situasi kanak-kanak terperangkap dalam kereta:

Cari ibu bapa atau individu dewasa

Jika anda melihat atau ternampak
kanak-kanak berada dalam kereta sendirian
, perkara pertama yang perlu anda lakukan adalah untuk cuba mencari ibu bapa atau individu dewasa yang bersama dengan kanak-kanak terbabit.

Sesungguhnya, pengawasan individu dewasa merupakan satu cara terbaik untuk memastikan kanak-kanak berada dalam situasi selamat dalam kebanyakan situasi.

Seperti yang telah dinyatakan, kanak-kanak yang ditinggalkan bersendirian di dalam kereta berdepan dengan risiko tinggi untuk mengalami beberapa perkara berbahaya yang boleh mengancam nyawa,
termasuklah strok haba
.

Pihak berkuasa

Sekiranya anda tidak dapat mencari ibu bapa atau individu dewasa sekitar yang bertanggungjawab ke atas kanak-kanak tersebut, langkah yang terbaik adalah untuk menghubungi pihak berkuasa seperti polis untuk membantu keadaan tersebut.

Mungkin bagi sesetengah individu berasakan tindakan menghubungi pihak berkuasa adalah tindakan yang berlebihan.

Tetapi pastinya anda tidak mahu bertindak sendirian
 dan mungkin akan menerima kesan negatif akibat daripada keputusan anda tersebut, bukan?

Jadi, perkara terbaik yang boleh anda lakukan adalah untuk menghubungi pihak berkuasa.

Selebihnya, biarkan pihak berkuasa untuk menjalankan tanggungjawab mereka dengan sebaiknya.

Jangan biarkan

Apabila melihat terdapat kanak-kanak yang berada di dalam kereta sendirian, jangan ambil sikap tidak peduli.

Sekurangnya, anda boleh menunjukkan keprihatinan anda dengan bertanyakan usia kanak-kanak tersebut, berapa lama sudah ditinggalkan di dalam kereta dan ke mana perginya
ibu bapa
 atau penjaga kanak-kanak terbabit; sekiranya
 mereka sudah cukup besar untuk bercakap dengan anda
.

Berdepan dengan situasi kanak-kanak yang cukup besar untuk bercakap, sekurang-kurangnya anda boleh mencuba untuk mencari ibu bapa atau penjaga mereka terlebih dahulu sebelum menghubungi pihak berkuasa.

Tindakan ini adalah bagi mengurangkan kesan t
raumatik
yang mungkin akan berlaku.

Apa yang penting, dalam apa-apa situasi sekali pun, jangan sekali-kali mengambil sikap tidak endah sekiranya terlihat kanak-kanak seorang diri di dalam kereta.

Jika terdesak

Sekiranya kanak-kanak yang terperangkap dalam kereta tersebut kelihatan sudah tidak bermaya,
kelesuan haba
 dan tiada individu dewasa lain atau penjaga berdekatan, hubungi pihak berkuasa dengan segera.

Semasa sedang berhubung dengan pihak berkuasa, pasti anda menyatakan keadaan semasa kanak-kanak tersebut.

Jangan lupa untuk memberitahu kepada pihak berkuasa di talian telefon tersebut bahawa anda akan cuba memeriksa
pintu kenderaan sama ada berkunci ataupun tidak
.

Jika tidak berkunci, bukakan semua pintu kereta untuk menyejukkan keadaan di dalam kereta.

Sekiranya kanak-kanak yang berada di dalam kereta itu seperti mengalami tekanan dan sedang berada dalam kerusi bayi (
car seat
), keluarkan mereka dan bawa ke tempat berbumbung.

Pecahkan cermin kereta

Tetapi jika pintu kereta berkunci dan kanak-kanak tersebut tampak dalam keadaan bahaya seperti
tidak memberikan sebarang respon atau pucat
, maklumkan kepada pihak berkuasa bahawa anda akan cuba memecahkan
cermin
 kereta tersebut.

Jika anda perlu memecahkan cermin, pastikan anda memilih cermin pintu yang jauh daripada kanak-kanak tersebut, ia adalah untuk mengelakkan sebarang kecederaan daripada berlaku apabila terperangkap dalam kereta

Nampak seperti mudah, tetapi memecahkan cermin kereta adalah satu perkara yang lebih sukar untuk dilakukan, namun, teruskan mencuba.

Anda mungkin tidak berkeupayaan untuk memecahkan cermin, oleh itu cuba untuk memilih bahagian cermin di atas kedudukan kunci pintu untuk membuat lubang.

Ini adalah untuk memudahkan anda menarik kunci pintu dan dapat mengeluarkan mangsa.

Sekiranya anda berasakan anda tidak mampu melakukannya seorang diri, dapatkan bantuan individu di sekitar anda.

Sebolehnya tidak kira apa yang anda lakukan dalam situasi terperangkap dalam kereta pastikan anda dapat untuk terus kekal berhubung dengan pihak berkuasa.


Air Kencing Berdarah Petanda Hematuria! Ini Simptom, Punca Dan Rawatannya

Hematuria atau air kencing berdarah merupakan satu kondisi yang amat membimbangkan. Walaupun begitu, punca di sebalik kencing berdarah selalunya tidak serius dan boleh dipulihkan dengan
rawatan yang betul.

Ada dua jenis hematuria yang anda perlu tahu iaitu
gross hematuria
 dan
microscopic hematuria
.

Gross hematuria
 bermaksud darah di dalam air kencing boleh dilihat dengan mata kasar, manakala
microscopic hematuria
 pula bermaksud darah terlalu sedikit dan hanya boleh dilihat di bawah mikroskop.

Walaupun punca hematuria mungkin tidak berbahaya, namun darah di dalam urin tidak sepatutnya dipandang ringan atau diendahkan.

Punca di sebalik hematuria yang dialami mungkin berbeza mengikut individu. Oleh sebab itu, jika anda mengalami air kencing berdarah, penting untuk anda berjumpa doktor bagi menentukan punca sebenar kewujudan darah di dalam urin anda.

Untuk mendapatkan lebih banyak info tentang Masalah Urologi, sila dapatkannya
di sini.

Simptom hematuria

Anda mungkin tidak akan mengalami sebarang simptom jika hematuria yang dialami ialah hematuria mikroskopik. Namun, jika anda mengalami
gross hematuria
, anda akan dapati terdapatnya perubahan pada warna urin.

Selain itu, hematuria juga perlu diperiksa oleh doktor untuk menentukan punca sebenar pendarahan tersebut. Kadangkala, hematuria terjadi sebagai
simptom penyakit lain yang lebih serius.

Antara simptom hematuria yang anda perlu tahu:

1.
Warna urin merah jambu, merah pekat atau coklat

Selalunya, hematuria akan menyebabkan air kencing anda berwarna merah jambu, merah pekat atau coklat.

Walau bagaimanapun, pesakit mungkin tidak akan rasa pedih ketika membuang air kecil kerana hanya sedikit sahaja darah yang diperlukan untuk menukar warna urin kepada merah.

2.

Sakit ketika membuang air kecil

Individu yang menghidap hematuria yang boleh dilihat dengan mata kasar mungkin akan rasa sakit atau pedih ketika membuang air kecil lebih-lebih lagi jika
saluran kencing tersumbat dengan gumpalan darah yang bersaiz besar.

Punca air kencing berdarah

Ada banyak perkara yang boleh menyebabkan masalah air kencing berdarah atau hematuria. Pendarahan tersebut boleh berasal daripada buah pinggang atau bahagian lain di sepanjang saluran urinari.

Sebagai contoh, hematuria boleh berlaku disebabkan:

1.
Datang haid

Kadangkala, darah ketika wanita datang haid boleh menyebabkan air kencing menjadi warna merah. Jika ini yang berlaku, maka anda tidak perlu risau. Tetapi pastikan anda berjumpa doktor secepat mungkin jika pendarahan tersebut berlaku di luar kitaran haid anda.

2.
 Air kencing berdarah setelah melakukan senaman berat

Hematuria boleh terjadi jika anda mempunyai sebarang trauma pada kawasan pundi kencing atau mengalami dehidrasi semasa bersenam.

Kondisi ini turut di kenali dengan nama hematuria senaman dan ia merupakan kondisi yang tidak berbahaya. Hematuria jenis ini juga lazim berlaku di kalangan lelaki berbanding wanita.

Selain itu, hematuria senaman juga selalunya berlaku kepada atlet larian jarak jauh.

3.
Aktiviti seksual sebabkan hematuria

Menurut kajian yang dijalankan oleh Harris et al. pada tahun 2002, 1/4 daripada wanita yang melakukan aktiviti seksual akan mengalami hematuria mikroskopik.

Oleh sebab itu, jangan panik jika doktor bertanya mengenai sejarah hubungan seks jika anda mengalami hematuria. Kadangkala,
aktiviti seksual boleh menjadi penyebab kencing
berdarah yang dialami.

4.

Dijangkiti virus

Individu yang mengalami penyakit disebabkan virus seperti hepatitis – sejenis virus yang menyebabkan penyakit dan inflamasi pada organ hati juga boleh mengalami hematuria.

5.

Kecederaan buah pinggang menyebabkan air kencing berdarah

Jika anda menerima pukulan pada kawasan buah pinggang; tidak kiralah sama ada ia berlaku disebabkan oleh kemalangan atau bersukan, maka darah boleh muncul di dalam air kencing disebabkan kecederaan tersebut.

6.

Mengalami jangkitan

Individu yang dapat
jangkitan saluran air kencing (UTI)
selalunya akan mengalami hematuria sebagai salah satu simptom jangkitan tersebut.

Selain itu, pesakit juga mungkin akan mengalami
 simptom lain seperti rasa terdesak ingin membuang air, pedih ketika kencing dan bau urin yang kuat.

Dalam kalangan orang tua, satu-satunya tanda mereka mengalami UTI adalah munculnya darah di dalam urin mereka.

Selain itu, individu yang mengalami jangkitan buah pinggang atau pyelonephritis akan mengalami hematuria sebagai salah satu simptom. Tetapi, dalam masa yang sama jangkitan tersebut akan menyebabkan pesakit demam atau sakit pada kawasan sisi abdomen.

Diagnosis dan rawatan hematuria

Rawatan untuk hematuria mungkin berbeza mengikut punca di sebalik masalah ini. Sebagai diagnosis, doktor akan:

Melakukan ujian urin

Sebelum melakukan apa-apa ujian, doktor akan bertanya beberapa soalan mengenai simptom dan juga sejarah kesihatan anda.

Pesakit mungkin akan diminta untuk melakukan ujian urin atau
urinalysis
.

Urinalysis
 atau analisis urin bukan sahaja boleh mengesan kehadiran darah, ia juga boleh memeriksa sama ada anda mengalami
jangkitan saluran kencing (UTI)
 atau
batu karang.

Jika darah di dalam air kencing pesakit telah dijumpai melalui
urinalysis
, doktor mungkin akan mencadangkan anda untuk melakukan ujian sekali lagi bagi memastikan sama ada urin anda masih mempunyai sel darah merah atau tidak.

Pemberian ubat antibiotik untuk elak masalah air kencing berdarah

Bagi pesakit yang tidak mempunyai sebarang masalah yang berat, doktor mungkin akan memberi ubat antibiotik untuk merawat hematuria yang dialami jika ia berlaku disebabkan oleh jangkitan saluran kencing.

Selain itu, jika anda mengalami masalah lain seperti
prostat membengkak
atau batu karang, doktor akan mencadangkan rawatan yang bersesuaian supaya tidak ada lagi sebarang darah di dalam urin anda pada masa hadapan.

Pencegahan hematuria

Individu yang kerap mengalami masalah darah di dalam air kencing selalunya mempunyai penyakit lain yang boleh menyebabkan hematuria seperti jangkitan saluran kencing,
batu karang
 atau kanser pundi kencing.

Walau bagaimanapun, ada beberapa amalan dan gaya hidup yang boleh meningkatkan risiko hematuria.

Sebagai contoh, tabiat merokok, penggunaan ubat tahan sakit yang berleluasa, pendedahan terhadap radiasi atau bahan kimia juga boleh menyebabkan risiko anda untuk mengalami hematuria.

Sama jugalah dengan atlet larian jarak jauh. Mereka yang berlari atau berjoging dalam satu jarak yang besar lebih berisiko untuk mengalami masalah air kencing berdarah.

Jika anda ingin mengelakkan hematuria, cuba tukar rejim senaman kepada aktiviti yang kurang berat dan melibatkan jarak larian yang lebih pendek.

Selain langkah di atas, anda juga boleh:

1.
Minum banyak air untuk mengurangkan jangkitan

Jangkitan saluran kencing boleh dielakkan jika anda minum banyak air. Air yang banyak dapat membantu mencairkan urin dan mengeluarkan bakteria daripada
saluran uretra.

Selain itu, pastikan anda menjaga kebersihan diri dan sentiasa buang air sebelum dan selepas melakukan hubungan seks untuk elak UTI.

2.
Elak makanan masin untuk cegah batu karang

Dalam masa yang sama, elakkan juga makanan masin atau manis dan jaga diet anda agar tidak terjadinya pertumbuhan
batu karang
 lagi pada masa hadapan.

3.

Jauhkan diri dari kanser pundi kencing dengan berhenti merokok

Perubahan pada warna air kencing atau hematuria merupakan salah satu tanda awal penyakit kanser pundi kencing. Hematuria boleh menjadi tanda awal kanser walaupun tidak ada pendarahan atau rasa sakit ketika membuang air kecil.

Salah satu punca kanser pundi kencing ialah merokok. Malah, hampir separuh pesakit kanser pundi kencing dicatatkan mempunyai tabiat merokok.

Oleh sebab itu, sila berhenti merokok jika anda ingin menjauhkan diri daripada sebarang penyakit kanser.

Jangan ambil ringan masalah air kencing berdarah

Jika masalah air kencing berdarah yang anda alami adalah disebabkan
jangkitan seperti UTI
, kondisi ini akan dirawat menggunakan antibiotik oleh doktor. Selepas rawatan, doktor akan melakukan ujian urin kali kedua untuk memastikan jangkitan tersebut pulih sepenuhnya.

Kebanyakan pesakit yang mengalami kencing berdarah tidak mempunyai sebarang simptom yang serius. Malah, punca hematuria yang berlaku juga kadangkala tidak diketahui penyebabnya.

Walau bagaimanapun, ini bukan bermakna air kencing berdarah boleh dipandang ringan. Jika ia menyebabkan sesuatu yang serius seperti kanser pundi kencing, maka hematuria yang dikesan awal boleh menyelamatkan nyawa.

Oleh sebab itu, pastikan anda berjumpa doktor untuk rawatan selanjutnya dan sentiasa menjaga pemakanan untuk mengelakkan hematuria daripada berulang lagi pada masa hadapan.


Kesan Pengambilan Vitamin D Berlebihan

Walaupun kebanyakan orang mengambil makanan tambahan vitamin D tanpa sebarang masalah, ia berkemungkinan mengambilnya berlebihan. Ini dipanggil ketoksikan vitamin D.

Ketoksikan vitamin D, yang juga dipanggil hipervitaminosis D, adalah keadaan yang jarang tetapi berpotensi serius yang berlaku apabila anda mempunyai vitamin D yang berlebihan di dalam tubuh. Ketoksikan vitamin D biasanya disebabkan oleh vitamin D berlebihan, bukan dengan diet atau pendedahan matahari.

Menurut
National Institutes of Health
 (NIH), jumlah vitamin D yang disyorkan adalah:

Bayi 0-12 bulan: 400 unit antarabangsa (IU)

Kanak-kanak 1-18 tahun: 600 IU

Dewasa hingga umur 70 tahun: 600 IU

Lebih 70 tahun: 800 IU

Wanita hamil atau menyusu: 600 IU

Walaupun penting untuk mengambil vitamin D, pendedahan berlebihan juga boleh menimbulkan risiko. Satu kajian yang diketuai oleh
Rutgers University
 mendapati bahawa wanita tua yang berlebihan berat badan atau obes yang mengambil lebih dari tiga kali dos harian vitamin D yang disyorkan mempunyai masa reaksi yang lebih perlahan.

Risiko Berlebihan Vitamin D

1. Paras
 kalsium darah tinggi

Vitamin D membantu tubuh menyerap kalsium daripada makanan yang anda makan. Malah ia adalah salah satu peranan yang paling penting. Walau bagaimanapun, jika pengambilan vitamin D berlebihan, kalsium darah mungkin mencapai paras yang tinggi
yang menyebabkan simptom yang bukan sahaja tidak menyenangkan, tetapi berbahaya.

Simptom hiperkalsemia, atau paras kalsium darah tinggi, termasuk:

Kesukaran pencernaan, seperti muntah, rasa mual dan sakit perut

Keletihan, pening dan kekeliruan

Dahaga yang melampau

Kerap membuang air kecil

 Julat normal kalsium darah ialah 8.5-10.2 mg/dl (2.1-2.5 mmol/l).

2. Kerosakan buah pinggang

Kalsium yang berlebihan dalam aliran darah boleh mengikat dengan fosfat dan membentuk kristal yang disimpan dalam tisu badan lembut. Kristal ini boleh menyebabkan kerosakan tisu dan akhirnya merosakkan organ, bergantung pada lokasi, jumlah dan saiznya.

Buah pinggang sangat terdedah kepada deposit kalsium kerana peranannya sebagai penapis dan banyak laluan yang kecil. Apabila deposit kalsium terperangkap dalam tisu ginjal, nefrokalsinosis boleh berlaku. Sekiranya keadaan ini teruk, ia boleh menyebabkan kerosakan buah pinggang kekal dan, akhirnya, kegagalan buah pinggang.

3. Degupan jantung tidak teratur dan serangan jantung

Hiperkalsemia yang melampau boleh mengurangkan atau mengubah keupayaan sel-sel jantung berfungsi, dan orang-orang dengan hiperkalsemia yang teruk kerap mengalami ketaksekataan dalam degupan jantung. Seseorang yang mempunyai tahap kalsium atau fosfat yang sangat tinggi dalam darah juga boleh membangunkan deposit kalsium, atau plak, di dalam arteri atau injap jantung.

Beberapa tanda komplikasi jantung yang dikaitkan dengan ketoksikan vitamin D termasuk:

Degupan jantung tidak teratur, yang mungkin bersifat sementara atau berterusan

Sakit dada

Keletihan yang tidak dapat dijelaskan

Tekanan darah tinggi

Dakit semasa bersenam

Pening

4. Mual, muntah dan kurang selera makan

Kebanyakan kesan sampingan vitamin D berlebihan adalah
berkaitan dengan kalsium berlebihan dalam darah. Ini termasuk rasa mual, muntah dan kurang selera makan. Walau bagaimanapun, simptom ini tidak berlaku pada semua orang dengan tahap kalsium tinggi.

5. Dehidrasi

Tahap kalsium yang tinggi dalam darah boleh merosakkan keupayaan buah pinggang untuk menumpukan urin. Ini boleh mengakibatkan seseorang yang menghasilkan dan membuang jumlah air kecil yang luar biasa, yang dipanggil poliuria.

Bagaimanapun, penyelidik tidak pasti sama ada ini berlaku. Satu teori ialah tahap kalsium yang tinggi mengurangkan kesan hormon antidiuretik. Hormon-hormon ini menggalakkan buah pinggang untuk mengekalkan air, dan beberapa hormon-hormon mungkin mengakibatkan lebih banyak urin yang telah dicairkan. Apabila seseorang membuang air kecil yang banyak, mereka kehilangan banyak air dan elektrolit. Disebabkan ini, seseorang yang mempunyai ketoksikan vitamin D mungkin terdedah kepada dehidrasi.

Hello Health Group
 tidak memberikan nasihat, diagnosis atau rawatan perubatan.


Anda Fikir Aktiviti Mewarna Hanya untuk Kanak-kanak? Ketahui 7 Manfaat Aktiviti Mewarna untuk Orang Dewasa

Masuk sahaja ke mana-mana rangkaian kedai buku terkenal di Malaysia, anda pasti menyedari lambakan pilihan buku mewarna untuk orang dewasa. Aktiviti yang dahulunya dilihat khusus untuk kanak-kanak kini telah muncul semula sebagai trend yang digemari orang dewasa. Dan sama seperti kesan psikologinya kepada kanak-kanak, aktiviti ini digunakan orang dewasa untuk membantu mengalihkan perhatian mereka daripada tekanan hidup harian.

Sama ada mewarna berdasarkan corak mandala,
doodle
, bunga, haiwan atau apa sekalipun, aktiviti mewarna untuk orang dewasa bukanlah sekadar fenomena seni tetapi didapati memberikan kesan kesihatan. Malah, buku mewarna yang ditawarkan kepada orang dewasa bersifat lebih kompleks dan mencabar.

Berikut merupakan 7 manfaat aktiviti yang kembali popular ini bagi orang dewasa:

1.Mengalihkan perhatian daripada diri sendiri

Aktiviti mewarna mengalihkan perhatian anda daripada diri anda sendiri. Sebaliknya, anda menjadi fokus kepada aktiviti yang sedang anda lakukan, seperti kesan meditasi. Daripada membiarkan diri melayan fikiran yang berkecamuk, anda dapat fokus mewarna pelbagai corak yang kompleks selama berjam-jam.

2. Membantu menangani masalah emosi dan mental

Masalah emosi dan mental boleh dicetuskan oleh kebosanan, tekanan perasaan dan rasa tidak bersistematik. Ini boleh terjadi dalam pesakit
OCD
, gangguan
kegelisahan
,
kemurungan
, ketagihan dan gangguan pemakanan. Masa dan perhatian yang diberikan individu kepada aktiviti mewarna mengalihkan fokus mereka daripada tabiat negatif serta membolehkan mereka fokus kepada aktiviti yang produktif dan selamat.

3. Menenangkan otak

Aktiviti ini dapat membantu individu yang mengalami tekanan akibat trauma (PTSD), kegelisahan, dan stres kerana ia bertindak menenangkan amygdala mereka. Bahagian otak ini mengawal tindak balas ‘lawan atau lari’
(fight or flight)
 yang membuatkan mereka berada dalam keadaan berjaga-jaga, bimbang dan takut apabila ia aktif. Mewarna dan menumpukan perhatian pada aktiviti yang menenangkan ini dapat mengurangkan tindak balas tersebut, memberikan istirahat yang diperlukan otak anda.

4. Mewarna mengembalikan kita ke masa lalu

Aktiviti ini semestinya dapat membangkitkan nostalgia zaman kanak-kanak yang membahagiakan. Ia mengingatkan anda pada saat anda tidak mempunyai beban tanggungjawab, hanya bermain dan bergembira. Mengembalikan diri kepada memori ini pastinya dapat membebaskan anda daripada kerisauan zaman dewasa meskipun hanya untuk beberapa jam.

5. Manfaat intelektual

Percaya atau tidak, aktiviti mewarna turut mempunyai manfaat intelektual. Ini disebabkan penggunaan bahagian otak yang meningkatkan daya tumpuan dan perhatian. Ia juga membantu meningkatkan daya penyelesaian masalah dan kemahiran organisasi. Lobus depan otak anda berfungsi untuk aktiviti dan fungsi otak yang lebih tinggi. Mewarna corak yang kompleks didapati mengaktifkan semua fungsi tersebut. Fikirkan sahaja kemahiran otak yang diperlukan untuk mempertimbangkan dan memilih skim warna yang kompleks serta membuat hasilnya cantik dari segi visual.

6. Melatih semula daya kemahiran

Aktiviti ini menggunakan kedua-dua hemisfera otak, kanan dan kiri. Apabila kita memilih skim warna dan menimbang kesesuaiannya, serta menggerakkan pensel warna pada kertas, ini sebenarnya mengembangkan keupayaan menyelesaikan masalah dan kemahiran motor halus (pergerakan jari dan sebagainya). Uniknya, ini juga bermakna aktiviti ini boleh menjadi sangat berguna untuk terapi kerja. Semakin susah corak yang diwarnakan, semakin banyak fungsi otak dan daya kemahiran yang dilatih.

7. Mengalihkan perhatian daripada kesakitan

Aktiviti mewarna meningkatkan kesedaran kita dengan menggantikan pemikiran negatif dengan yang positif dan menyenangkan. Jika anda sedang menjalani rawatan tertentu dalam tempoh yang panjang, memberikan tumpuan kepada aktiviti ini dapat mengurangkan perasaan cemas dan tidak selesa. Dengan melakukan sesuatu berbanding hanya melihat, anda dapat mengalihkan tumpuan anda daripada kesakitan fizikal atau emosi.

Walaupun buku mewarna orang dewasa kini mudah didapati dan mempunyai pelbagai manfaatnya, tetapi aktiviti mewarna secara sendirinya bukanlah pengganti terapi seni. Terapi seni yang sebenar memerlukan ahli terapi berpengalaman yang membantu anda memanfaatkan seni untuk menangani masalah anda. Pun begitu, tidak salah untuk memanfaatkan aktiviti yang terbukti mempunyai pelbagai faedah ini. Apa lagi, masa untuk mengambil buku mewarna atau cetak sendiri corak yang ada atas talian untuk mula terjebak dengan hobi yang hebat ini!

Hello Health Group tidak menyediakan nasihat perubatan, diagnosis, atau rawatan.


Rasa Sakit Tekak Setiap Kali Menelan Air Liur? Awas Dengan Apa Anda Makan!

Tidak kira sama ada rasa sakit tekak sebelah kanan atau sebelah kiri, kedua-duanya pasti akan menjejaskan kehidupan seharian kita.

Lebih-lebih lagi jika kesakitan itu akan tercetus atau menjadi lebih teruk
setiap kali ingin menelan air liur
.

Persoalannya, apa gejala, punca dan rawatan untuk kondisi sakit tekak bila menelan air liur ini? Sila teruskan membaca!

Untuk mendapatkan lebih banyak info tentang Keadaan Telinga, Hidung/Tekak, sila dapatkan
di sini
.

Apa beza sakit tekak sebelah kanan @ kiri?

Setiap kali mengalami kesakitan pada tekak, mungkin ada individu yang merasai kesakitan itu pada sebelah bahagian sahaja.

Sama ada ia berlaku pada sebelah kanan atau kiri, ketahuilah bahawa mungkin tidak wujud sebarang perbezaan yang ketara.

Ini kerana ketidakselesaan pada tekak ini juga pasti akan
menyebabkan gejala dan disebabkan punca yang serupa
 sahaja.

Apa yang boleh disimpulkan di sini adalah tidak kira di mana titik atau tempat sakit tekak itu berlaku, ia mungkin tidak membawa banyak perbezaan.

Tetapi, apakah yang sedang berlaku dalam tekak kita di saat mengalami kesakitan setiap kali menelan air liur?

Gejala sakit tekak bila menelan air liur

Kadangkala, kondisi sakit tekak turut hadir bersama keadaan kesihatan yang lain seperti
batuk, demam, selesema dan lain-lain
.

Namun gejala yang mungkin paling ketara dialami setiap kali sakit tekak adalah kesakitan ketika cubaan menelan air liur.

Selain air liur, kesakitan ini juga turut akan datang apabila penderita cuba untuk menelan minuman ataupun makanan.

Adakah benar bahawa ketidakselesaan pada tekak ini disebabkan oleh jangkitan semata-mata atau wujud sebarang punca yang lain?

Punca sakit tekak apabila menelan air liur

Mungkin apa yang akan bermain di fikiran setiap kali mengalami sakit tekak sebelah kanan atau kiri adalah ia disebabkan oleh jangkitan.

Selain itu, sebenarnya mungkin wujud beberapa lagi punca yang lain termasuklah:

#1. Jangkitan virus

Terdapat
beberapa jenis virus yang boleh mengakibatkan kondisi ini
 berlaku seperti Influenza, Herpes, COVID-19 dan lain-lain.

#2. Jangkitan bakteria

Terdapat
beberapa jenis bakteria yang juga menyebabkan kondisi ini
 berlaku seperti Streptococcal, Diptheria dan sebagainya.

#3. Tonsilitis

Angkara jangkitan virus dan bakteria itu tadi, penderita seterusnya juga berisiko untuk mengalami kondisi radang tonsil atau tonsilitis.

Antara simptom yang paling popular tentang kondisi ini adalah
permukaan tonsil akan kelihatan merah cerah dengan bintik putih serta garis nanah
 yang menyebabkan kesakitan.

#4. Penyakit asid refluks

Kadangkala, kondisi sakit tekak sebelah kanan atau kiri sehingga menyebabkan
kesakitan ketika menelan air liur didalangi oleh GERD
.

Ia adalah sejenis penyakit berkaitan asid refluks gastroesophageal yang akan menyebabkan:

Mual-mual

Muntah-muntah

Pedih ulu hati

Rasa sakit pada dada dan tekak

Rasa sakit dan sukar menelan

Rasa berasid dalam mulut

Suara yang serak

#5. Trauma

Ada kemungkinan kesakitan tersebut adalah disebabkan oleh trauma akibat tertelan sesuatu yang boleh memudaratkan tekak anda.

Antara contohnya adalah makanan dalam cebisan yang besar, makanan yang agak keras atau makanan yang bergerigi seperti biskut.

Apa yang boleh dilakukan?

Perkara paling penting untuk dilakukan adalah cuba untuk segera merawat kondisi-kondisi yang menjadi dalang sakit tekak apabila menelan air liur.

Dalam pada itu, kalian juga mungkin mahu untuk mencuba rawatan alternatif di rumah menggunakan bahan-bahan berikut:

1. Madu

Menurut pelbagai kajian,
madu berpotensi bertindak sebagai pemulih luka yang berkesan
.

Apa yang menariknya, hasil kajian turut mendedahkan madu lebih berkesan dalam merawat tekak bengkak berbanding
ubat batuk
 (
dextromethorphan
).

2. Pudina

Pudina mengandungi
mentol yang berupaya mencairkan kahak dan melegakan sakit tekak
.

Ia bertindak sebagai agen antiradang, antibakteria dan antiviral lantas memberikan ruang kepada tekak untuk beransur pulih dengan kadar yang segera.

3. Air garam

Tujuan utama berkumur air garam adalah untuk membunuh mikroorganisma yang telah menjangkiti tekak.

Ia berkesan dalam melegakan tekak bengkak dan dalam masa yang sama melancarkan aliran lendiran di dalam tekak.

4. Akar manis

Apabila bahan kumur yang diperbuat daripada akar manis diberikan kepada pesakit 5 minit sebelum diberikan ubat bius, ia dapat mengurangkan insiden terjadinya fenomena sakit tekak selepas tempoh pembedahan (
postoperative sore throat
).

5. Lozeng

Akhir sekali, kalian mungkin mahu cuba ubatan alternatif yang paling mudah, murah dan efektif iaitu
 gula-gula lozeng yang boleh didapati di farmasi atau pasar raya
.

Anda boleh cuba rawatan alternatif yang kami cadangkan di atas ini. Walau bagaimanapun, jika masih tidak berhasil
dalam merawat tekak anda
, sebaik-baiknya anda disarankan untuk berjumpa doktor.

Kini anda telah tahu apakah punca sakit tekak sebelah kanan. Amalkan tip hilangkan sakit tekak sebelah kanan yang diberikan.


Doktor Tak Wajib Bagi MC Jika Anda Sakit, Tapi Boleh Minta Jika Perlu! Ini Sebabnya

Anda tahu apakah maksud MC yang sebenar? Apakah kegunaan sijil cuti sakit dan bagaimana cara untuk mendapatkan sijil sakit ini apabila hadir ke fasiliti kesihatan? Lihat penerangan lanjut mengenai
sijil cuti sakit kerajaan
 dan swasta di bawah ini.

Untuk mendapatkan lebih banyak info berkenaan Kesihatan, anda boleh klik
di sini
.

Apa maksud MC dan kegunaannya?

Secara umumnya, maksud bagi ringkasan akronim MC ialah
medical certificate
 atau sijil cuti sakit dalam bahasa Melayu.

Berdasarkan kepada laman sesawang Majlis Perubatan Malaysia, sijil sakit ialah dokumen sah atau sijil yang hanya boleh dikeluarkan oleh Pengamal Perubatan Berdaftar, bagi tujuan memperakui bahawa seseorang pesakit itu tidak layak untuk menjalankan tugasnya kerana
sakit
 (cuti bergaji).

Ini termasuklah golongan pelajar di sekolah dan institusi pengajian tinggi.

Seseorang pekerja berhak menggunakan sijil cuti sakit apabila dia menerima pemeriksaan dan rawatan perubatan serta tidak berupaya untuk melaksanakan tugas akibat
penyakit fizikal
 atau mental, kecederaan,
kehamilan
 atau melahirkan anak.

Sijil sakit ini hanya dikeluarkan selepas Pengamal Perubatan Berdaftar telah melakukan konsultasi yang sesuai dengan pesakit, termasuk mengambil sejarah pesakit, pemeriksaan fizikal dan penyiasatan lain jika perlu.

Maksud MC: Adakah butiran penyakit mesti dinyatakan dalam sijil sakit?

Pengamal Perubatan Berdaftar mestilah menghormati hak pesakit berkenaan kerahsiaan dan privasi mengenai
penyakit
 yang dialami.

Secara umumnya, butiran mengenai
diagnosis pesakit
 tidak perlu dinyatakan dalam sijil sakit. Namun, ada sesetengah majikan yang memerlukan doktor untuk menyatakan
penyakit
 yang dialami dalam sijil sakit tersebut.

Walau bagaimanapun, Pengamal Perubatan Berdaftar mestilah mendapatkan keizinan daripada pesakit untuk menyatakan butiran lanjut penyakit pada sijil tersebut.

Sekiranya pesakit tidak mengizinkan perkara tersebut, maka Pengamal Perubatan Berdaftar dianggap tidak mendapat izin dan maklumat berkenaan sama sekali tidak boleh dikeluarkan.

Apakah maklumat yang perlu ada dalam sijil cuti sakit?

Sijil sakit yang dikeluarkan oleh Pengamal Perubatan Berdaftar mestilah mengandungi maklumat seperti berikut:

Nama dan butiran lain pesakit seperti nombor kad pengenalan

Tarikh pemeriksaan dijalankan dan tarikh sijil dikeluarkan

Tarikh tempoh cuti sakit. Bilangan hari juga perlu dinyatakan, sama ada dalam bentuk bilangan mahupun perkataan

Nama, alamat, nombor telefon
klinik
, dan nama serta nombor pendaftaran Majlis Perubatan Malaysia bagi Pengamal Perubatan Berdaftar

Sijil sakit mestilah mempunyai nombor siri dan salinan karbon sijil tersebut hendaklah disimpan oleh doktor. Hanya
doktor
 yang namanya tertera pada sijil sakit sahaja boleh menandatangani sijil tersebut.

Adakah doktor mesti memberikan sijil sakit kepada pesakit?

Maksud MC dan tujuannya adalah untuk memperakui bahawa pesakit sedang menghidap penyakit yang cukup teruk sehingga dikecualikan daripada bekerja dengan gaji penuh. Sijil ini juga sebagai notis untuk makluman dan tindakan selanjutnya oleh majikan.

Jika Pengamal Perubatan Berdaftar dalam pertimbangan profesionalnya merasakan penyakit itu agak ringan dan dianggap tidak mengganggu kerja pesakit, dia boleh memilih untuk tidak memberikan sijil sakit atau MC kepada
pesakit
.

Walau bagaimanapun, nota atau surat kehadiran boleh diberikan untuk mengesahkan kehadiran pesakit ke
klinik
.

Doktor biasanya akan bertanya kepada pesakit sebelum mengakhiri konsultasi jika dia memerlukan sijil cuti sakit untuk mengelakkan sebarang masalah atau isu di kemudian hari.

Kesimpulan

Pemberian sijil sakit dengan maksud MC adalah sebagai satu bentuk kemudahan bagi mereka yang sedang sakit untuk berehat sementara daripada sebarang tugas yang dilakukannya.

Ia bukanlah satu bentuk kelayakan yang mesti digunakan setiap kali anda hadir ke klinik.

Jika pertimbangan doktor merasakan anda tidak memerlukan sijil sakit, maka anda tidak boleh berasa kecewa atau marah jika doktor tidak memberikan MC tersebut.

Gunakan sijil sakit untuk keperluan kecemasan sahaja, bukan sebagai satu cara atau alasan untuk anda ‘mengelat’ daripada bekerja.


Glaukoma Sudut Tertutup Primer

Glaukoma Sudut
T
ertutup
P
rimer adalah sejenis
G
laukoma dengan sudut yang tertutup. Dalam keadaan ini, iris menghalang saliran mata melalui jaringan trabekular (
trabecular meshwork
).

Ia adalah glaukoma primer kerana tiada punca yang diketahui berkaitan dengan keadaan lain, walaupun masalah itu sendiri kelihatan jelas dan berkaitan dengan kedalaman sudut saliran mata (yang sempit).

Ia meliputi
G
laukoma
S
udut
T
ertutup
Akut
 (sebelum ini dikenali sebagai glaukoma akut) dan
G
laukoma
S
udut
T
ertutup
K
ronik.

Kebarangkalian berlaku

Apakah kebarangkalian ia berlaku?

Pada orang yang berumur 40 tahun ke atas, kebarangkaliannya dianggarkan sebanyak 0.69% pada tahun 2010, iaitu kira-kira lebih 15 juta orang pada tahun 2010.

Menjelang 2020, bilangan pesakit dengan Glaukoma Sudut Tertutup Primer di dunia boleh meningkat kepada lebih dari 21 juta.

Walau bagaimanapun, ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Glaukoma Sudut Tertutup Primer?

Glaukoma Sudut Tertutup Primer
 akut cenderung untuk menjadi sangat menyakitkan kerana kenaikan tekanan berlaku secara tiba-tiba.

Antara simptomnya termasuklah melihat lingkaran cahaya di sekeliling sumber cahaya,
kemerahan mata
, penglihatan kabur dan, kadang-kadang, rasa tidak sihat. Ia mesti dirawat dengan segera dan dalam kebanyakan kes, penglihatan boleh pulih sepenuhnya.

Kadang-kadang glaukoma jenis ini datang dalam rangkaian serangan-serangan ringan. Ini dipanggil serangan subakut (
subacute
) dan sering berlaku pada waktu petang.

 Penglihatan mungkin kelihatan berkabus, dengan lingkaran berwarna di sekitar sumber cahaya putih dan mungkin akan ada ketidakselesaan dan kemerahan di mata. Sekiranya anda mempunyai simptom ini, anda perlu berunding dengan optometris anda tanpa berlengah-lengah.

Glaukoma penutupan kronik berkembang secara perlahan, biasanya tanpa gejala.

Bila saya harus berjumpa doktor?

Diagnosis awal dan rawatan boleh menghentikan
Glaukoma Sudut Tertutup Primer
 daripada menjadi parah dan mencegah kecemasan perubatan lain, jadi berbincanglah dengan doktor anda secepat mungkin untuk mencegah keadaan yang serius ini.

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Glaukoma Sudut Tertutup Primer?

Dalam
Glaukoma Sudut Tertutup Primer
,
trabecular meshwork
 ini menjadi terlalu sempit. Fungsinya adalah untuk mengawal tekanan bendalir di mata. Terdapat banyak punca penyempitan ini antaranya:

Perbezaan tekanan: Ini termasuk perbezaan tekanan antara belakang mata (ruang posterior) dan depan mata (ruang anterior).

Perubahan anatomi: Jika bahagian mata yang menghasilkan bendalir lebih besar daripada biasa, peningkatan cecair dapat mengubah tekanan di mata. Kedudukan iris secara relatif terhadap jasad silium (
ciliary body
); isipadu iris; bentuk, kedudukan serta ketebalan lensa; semuanya dapat menyumbang kepada penyempitan sudut.

Faktor-faktor Risiko

Apakah yang meningkatkan risiko saya kepada Glaukoma Sudut Tertutup Primer?

Glaukoma seperti ini jarang berlaku di negara-negara Barat dan lebih sering dijumpai pada orang-orang Asia. Ia mungkin akut (bermula secara tiba-tiba) atau kronik (perlahan-lahan berkembang).

Faktor risiko lain termasuklah:

Umur: Penutupan sudut akut dan kronik menjadi semakin biasa dengan peningkatan usia. Ia adalah luar biasa di bawah umur 40 tahun.

Jantina: Wanita mengalami penutupan sudut akut dan kronik lebih kerap daripada lelaki.

Sejarah keluarga: Jika anda
mempunyai glaukoma
, saudara terdekat anda mempunyai peluang yang lebih untuk mengalami keadaan ini. Anda harus menasihati ahli keluarga anda untuk mendapatkan pemeriksaan mata secara tetap oleh seorang optometris (ahli optik).

Penglihatan yang lebih panjang: Orang yang mempunyai darjah penglihatan yang jauh lebih cenderung mengalami glaukoma penutupan sudut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Glaukoma Sudut Tertutup Primer didiagnosis?

Semasa pemeriksaan mata anda, doktor mata anda akan menilai semua bahagian mata seperti yang mereka lakukan semasa pemeriksaan mata yang komprehensif.

Di samping itu, doktor anda akan melakukan gonioskopi, yang menggunakan cermin khas untuk mengukur sudut ruang anterior mata.

Kadangkala pengimejan bahagian depan mata, yang disebut
anterior segment optical coherence tomography
, atau
ultrasound biomicroscopy
 (sejenis pemeriksaan mata ultrabunyi khas) akan dilakukan untuk memeriksa secara lebih spesifik anatomi sudut tersebut.

Bagaimana pesakit Glaukoma Sudut Tertutup Primer dirawat?

Selepas pemeriksaan mata anda, pakar mata anda akan membincangkan sebarang cadangan untuk iridotomi, ubat, atau pembedahan laser.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Glaukoma Sudut Tertutup Primer?

Beberapa kaedah pengubatan sampingan dianggap membantu untuk mencegah keadaan ini.

Makan makanan yang sihat:
 Pengambilan makanan yang sihat boleh membantu anda mengekalkan kesihatan, tetapi ia tidak akan menghalang keadaan ini daripada memburuk.
Beberapa vitamin dan nutrien
 adalah penting untuk kesihatan mata, termasuk yang terdapat di dalam sayur-sayuran berdaun hijau gelap dan ikan, yang didapati tinggi kandungan
asid lemak omega-3.

Bersenam dengan selamat:
 senaman yang kerap boleh mengurangkan tekanan mata. Sila berbincang dengan doktor anda tentang program senaman yang sesuai.

Hadkan kafein anda:
 Mengambil minuman dengan
jumlah kafein yang besar
 boleh meningkatkan tekanan mata anda.

Minum sedikit air dengan kerap:
Minumlah air dalam jumlah yang sederhana
 pada bila-bila masa sepanjang hari. Meminum satu kuart atau lebih daripada apa-apa cecair dalam masa yang singkat boleh meningkatkan tekanan mata buat sementara waktu.

Tidur dengan kepala anda ditinggikan
: Menggunakan bantal baji yang membuatkan kepala anda sedikit menaik, kira-kira 20 darjah, telah ditunjukkan mampu mengurangkan tekanan dalam mata semasa anda tidur.

Ambil ubat yang ditetapkan:
 Menggunakan ubat mata atau ubat-ubatan seperti yang ditetapkan dapat membantu anda mendapatkan hasil terbaik dari rawatan anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Igauan Ngeri! Mungkin COVID-19 Terus Mengganas Hingga Hujung Tahun Ini?

Untuk mendapatkan lebih banyak info tentang coronavirus di Malaysia, sila dapatkannya di sini.

Mesti pembaca sudak muak dengar berita pasal virus korona kan?
Sejak Disember 2019, jumlah mereka yang dijangkiti semakin bertambah hingga
Pertubuhan Kesihatan Sedunia (WHO) mengisytiharkan ia sebagai isu kecemasan global
.

Berikut adalah jumlah terkini kes virus korona baharu di Malaysia:

[covid_19]

Pakar menganggap virus ini sebagai satu ancaman pandemik yang sukar dikawal penularannya.

Pelbagai jenis tindakan telah diambil oleh pihak berkuasa bagi membendung wabak ini, namun tiada satu pun yang kelihatan berkesan.

Iran mengambil tindakan drastik menggalakkan penggunaan transaksi tanpa tunai memandangkan
wang fizikal boleh menyebarkan jangkitan
.

Persoalan yang sering ditanya adalah “adakan mimpi ngeri ini akan berakhir?”

Jangkitan virus novel akan berlanjutan sehingga penghujung 2020

Melihat pada
 pola penyebaran virus novel pada gelombang yang kedua
, kemungkinan besar ia tidak akan berakhir pada musim panas seperti yang pernah diutarakan ahli akademik.

Anda mungkin minat untuk membaca:

Gelombang Kedua COVID-19 Melanda Malaysia, Apa Lagi Perlu Dibuat?

PKPB Selepas PKB, Ikut 7 Langkah Penjagaan Diri Ini Di Rumah – Paling PENTING

Menurut Profesor Madya Hsu Li Yang, Ketua Jabatan Penyakit Berjangkit di Universiti Kebangsaan Singapura (NUS), virus ini kemungkinan akan menular sepanjang tahun 2020.

Wabak virus korona yang menyebabkan
sindrom pernafasan akut teruk (SARS) pada tahun 2003
 tidaklah seteruk ini.

Jangkitan virus novel yang bakal menjadi sebahagian daripada hidup manusia

Terdapat
tiga senario yang bakal dialami seluruh dunia
.

Perkara ini diutarakan Profesor Tikki Pangestu, Mantan Pengarah Jabatan Kajian Polisi Dan Kerjasama WHO.

Perkara ini akan berterusan menjadi isu kecemasan global. Lebih banyak negara akan terjangkit dan jumlah mereka yang mengalami simptom teruk meningkat.

Seperti virus SARS pada tahun 2003, virus korona baharu
akan hilang secara tiba-tiba
 menyebabkan wabak ini berakhir.

Virus ini
hidup bersama dengan manusia
. Perkara ini dapat dilihat pada virus selesema babi (H1N1).

Ini adalah beberapa apa yang anda perlu tahu mengenai virus korona baharu:

https://www.facebook.com/HelloDoktorMY/videos/636390957112360/

WHO lebih menekankan senario ketiga memandangkan jumlah mereka yang dijangkiti meningkat hari demi hari.

Mungkin ia bagai virus selesema yang mudah berjangkit dan menyebabkan komplikasi pada individu dengan masalah sistem imun.

Setiap individu perlu bersedia menerima kewujudan virus korona baharu memandangkan pola jangkitannya tidak menunjukkan tanda-tanda ia akan beralah.

Langkah-langkah pencegahan perlu diambil
 dan setiap individu perlu memberikan kerjasama untuk tidak pergi ke negara lain tanpa urusan mustahak.

Masih ingatkah anda akan wabak pandemik selesema Sepanyol yang telah meragut nyawa 50 hingga 100 juta individu pada tahun 1918?

Ia merupakan gambaran berkenaan dengan apa yang akan berlaku sekiranya kita gagal mengawal atau menyeimbangi keperluan untuk merawat dan mencegah wabak yang sedang melanda.

Langkah pencegahan jangkitan virus novel yang lebih agresif

Kini sejak PKPB, kebanyakan bangunan sudah meletakkan
kaunter pemeriksaan suhu badan
 sebagai prasyarat untuk masuk ke dalam bangunan.

Mereka dengan suhu badan yang tinggi digalakkan mendapatkan pemeriksaan kesihatan.

Hand sanitizer
diletakkan di serata tempat bagi menggalakkan orang lalu lalang menggunakannya.

Hakikatnya, jika
100 orang memakai topeng muka sekalipun
, terdapat 1 individu yang membawa virus korona batuk tanpa topeng, sebahagian besar berisiko untuk dijangkiti.

Topeng muka bukanlah satu alternatif berkesan dalam menghalang penyebaran wabak yang menjangkiti saluran pernafasan manusia.

Anda perlu mengamalkan etika batuk dan bersin yang betul dan
cuci tangan secara kerap menggunakan air dan sabun
. Elakkan bersalam dan berpelukan sesama sendiri.

Perkara paling bertanggungjawab yang boleh anda lakukan adalah dengan mengkuarantinkan diri sendiri atau berjumpa dengan doktor pada kadar segera sekiranya terdapat simptom saluran pernafasan atau
simptom gastrousus seperti cirit-birit
.

[mc4wp_form id=’115319″]

Konklusi

Jumlah mereka yang dijangkiti tidak akan menurun dengan sendirinya. Anda perlu menggalakkan rakan-rakan dan saudara terdekat untuk lebih berhati-hati.

Ikut nasihat dan saranan yang diberikan oleh Kementerian Kesihatan Malaysia dan pastikan anda tidak terjebak menyebarkan maklumat palsu.

Virus korona baharu boleh menyebabkan jangkitan saluran pernafasan manusia. Jika anda dijangkiti, rujuk doktor anda untuk tindakan selanjutnya.

Hello Health Group

tidak menyediakan nasihat perubatan, diagnosis, atau rawatan.

#HelloHealthGroup, #HelloDoktor, HelloHealthCoronaVirus

Baca Juga:

Tular Kes Coronavirus Di KL, JANGAN Pentingkan Diri! Kuarantin Langkah Utama

Saintis Sahkan Bukan Hanya Batuk & Bersin, Tapi Coronavirus Boleh Tersebar Melalui CIRIT-BIRIT!

Wah! 10 Hari Saja Hospital Khas Rawat Coronavirus Siap Dibina

Saintis Temui Cara Untuk Kesan Wabak Coronavirus Dengan Lebih Cepat Di Masa Depan?

8 Makanan Boleh Bantu Cegah Jangkitan Coronavirus, Jom Amalkan Cepat!


Apa Jenis Diet Paling Sesuai Buat Pesakit Diabetes? (Klu: Diet Ini Sangat Popular)

Sekiranya anda ada kondisi diabetes
, adalah sangat sukar untuk memilih makanan dan minuman kerana ada diet untuk kencing manis yang perlu anda patuhi.

Antara aspek pemakanan yang harus diberikan perhatian khusus adalah pengambilan gula kerana ia boleh menjejaskan
 tahap glukosa dalam darah pesakit diabetes
.

Persoalannya, apa jenis diet untuk kencing manis yang paling sesuai bagi mengawal penyakit ini? Jom teruskan membaca artikel untuk tahu dengan lebih lanjut!

Diet untuk kencing manis paling sesuai!

Untuk pengetahuan anda, sebenarnya ada satu jenis diet yang sangat sesuai buat semua pesakit diabetes dan diet ini telah wujud buat sekian lamanya – vegetarian.

Ini kerana diet vegetarian berfokuskan kepada pengambilan makanan dan minuman yang berteraskan tumbuhan seperti buah-buahan, sayur-sayuran dan kekacang.

Dengan ini, maka pengambilan zat makanan yang sangat tinggi gula, karbohidrat dan lemak dapat dihindarkan ekoran ia adalah berbahaya buat pesakit kencing manis.

Dalam pada itu, apa lagi manfaat diet vegetarian yang dapat diambil oleh
penderita diabetes melalui cara pemakanan sihat ini
? Sila teruskan membaca ya!

Manfaat diet ini buat pesakit diabetes!

Buat pesakit diabetes jenis 1, jenis 2 atau diabetes gestasi, adalah sangat sukar bagi mereka memilih diet untuk kencing manis kerana khuatir akan kondisi diri.

Anda tidak lagi perlu risau kerana diet vegetarian akan mendatangkan manfaat seperti berikut:

#1. Mengendalikan glukosa dalam darah

Pertama, diet ini mampu mengendalikan tahap gula dalam darah kerana ia melibatkan banyak pengambilan serat yang berperanan penting dalam sistem pencernaan.

Ini kerana diet yang tinggi dengan serat mampu melambatkan proses pencernaan sehingga makanan tersebut tidak terlalu cepat untuk diproses menjadi glukosa.

Dengan ini, maka sudah tentu pesakit kencing manis akan mampu untuk
mengelak kadar gula dalam darah melonjak dengan drastiknya
 sejurus selepas waktu makan.

Kajian American Diabetes Association menyatakan bahawa pesakit diabetes yang amal diet vegetarian mengalami penurunan glukosa lebih signifikan berbanding dengan yang tidak mengambilnya.

#2. Mengekalkan berat badan individu

Kedua, diet yang tinggi dengan serat ini juga mempunyai keupayaan untuk membuat individu itu akan berasa kenyang lebih lama dan tidak mudah berasa lapar.

Selain itu juga, ia mengutamakan pengambilan makanan dan minuman yang rendah kalori lantas membuat individu dapat mengekalkan berat badan di tahap ideal.

Ini adalah penting kerana pesakit kencing manis sering kali dikaitkan dengan risiko tinggi
mengalami masalah berat badan berlebihan atau lebih teruk, obesiti
.

Kajian American Medical Association menyatakan bahawa diet ini juga mampu meningkatkan sistem metabolisme serta insulin sekali gus menjadikan ia sangat bagus untuk diabetes.

#3. Mengelakkan komplikasi kencing manis

Bukan itu sahaja, diet vegetarian dipercayai mampu mengelakkan komplikasi diabetes berkaitan kardiovaskular seperti sakit jantung, darah tinggi dan strok daripada berlaku.

Ini disebabkan oleh peraturan diet untuk kencing manis ini yang menyarankan anda untuk menghindarkan pengambilan daging yang tinggi dengan lemak.

Risiko komplikasi ini turut akan menjadi lebih rendah jika anda mengikuti diet vegetarian dengan lebih ketat dan
langsung tidak mengambil makanan tinggi kolesterol
.

Selain mampu mengendalikan glukosa dalam darah dan mengekalkan berat badan individu, diet ini juga sudah tentu bagus dalam usaha mengelakkan komplikasi kencing manis terjadi.

Bagaimana amal diet untuk kencing manis ini?

Di sebalik semua manfaat yang dibawa oleh diet untuk kencing manis ini, wujud satu masalah kerana
pesakit diabetes disarankan untuk mengamalkan pola makanan yang stabil
.

Ini bermakna diet vegetarian yang hanya berfokuskan pada tumbuhan, membuatkan pesakit akan kekurangan nutrisi karbohidrat, lemak dan protein yang masih diperlukan oleh tubuh mereka.

Tenang, ada cara untuk
 anda masih boleh kekal sihat jika amalkan diet vegetarian
 di samping menghidap diabetes! Caranya adalah seperti berikut:

Ambil karbohidrat kaya serat

Anda boleh ambil sumber karbohidrat kaya serat daripada nasi, jagung, gandum dan ubi dengan kuantiti serta kualiti yang ideal.

Ambil sumber lemak yang sihat

Anda boleh ambil sumber lemak yang sihat daripada telur, ikan, susu soya dan minyak kanola dengan kuantiti serta kualiti yang ideal.

Ambil sumber protein bukan daging

Anda boleh ambil sumber protein bukan daging dari tempe, tauhu, susu soya dan kacang badam dengan kuantiti serta kualiti yang ideal.

Ambil suplemen vitamin dan mineral

Anda boleh ambil sumber vitamin dan mineral
 seperti zat besi, kalsium, vitamin C dan vitamin B menerusi suplemen yang disarankan oleh doktor.


Mencari Titik G-Spot Bagi Lelaki, Beri Rangsangan Di Tempat Ini Untuk Tambat Jiwa Pasangan

G-spot atau titik G pada wanita adalah titik yang terletak kira-kira 2 inci daripada pintu masuk faraj. Namun, bagaimana pula untuk G spot lelaki? Adakah mereka mempunyai titik yang mirip G-spot?

Jawapannya adalah ‘Ya’ dan anda mungkin boleh mencari titik tersebut dengan membaca artikel ini.

Untuk mendapatkan lebih banyak info tentang Kesihatan Seksual, sila dapatkannya
di sini.

Di manakah G spot lelaki?

Bila berbincang tentang titik G pada seseorang lelaki, bahagian prostat mereka berada di kedudukan pertama. Namun, bagaimana titik nikmat yang sebesar buah berangan ini, boleh diakses dan dirangsang?

Lelaki yang bekerja keras dan gigih mencari cara untuk merangsang G spot ini akan bersaksi kepada anda bahawa mereka telah terjumpa ‘lubuk emas’ mereka. Jadi, sendirian atau dengan pasangan, bagaimana untuk anda mula mencari lubuk emas ini?

Penting untuk anda tahu bahawa, permulaan klimaks lelaki adalah prostat mereka. Apabila mereka terangsang secara seksual, prostat mereka mula membesar dan membengkak dengan cecair, menghantar signal ke sekitar kawasan pelvis untuk menjadi lebih terangsang dan nikmat, sebelum akhirnya, klimaks dicapai.

Malahan, prostat dijadikan sebagai titik untuk memeriksa potensi klimaks berkali-kali seseorang. Merangsang titik lain bersama dengan prostat seseorang akan memberi mereka
rasa klimaks yang lebih hebat
.

Bagaimana untuk mencari G spot pasangan anda?

Fahami apa yang anda cari

Bahagian prostat adalah pejal, berotot, dan sebahagiannya berkelenjar dikelilingi struktur uretra, bawah pundi kencing.

Fahami bahawa setiap masa adalah masa yang tepat

Fahami bahawa setiap masa adalah masa yang tepat untuk G spot ini dirangsangkan kecuali jika mereka tidak berada dalam mood yang baik atau tidak sihat/aktif.

Cuba peralatan seks

Terdapat beberapa peralatan seks yang boleh anda cuba untuk menambahbaik pengalaman dan kenikmatan hubungan seksual seperti
vibrator
 yang tertumpu ke arah prostat.

Bincangkan strategi sesuai untuk rangsangan kelamin

Cara yang paling cepat dan senang untuk mencapai G spot lelaki ini dan menikmati sensasi yang tidak pernah anda rasai akan memerlukan perancangan dan diskusi strategi dengan pasangan anda terlebih dahulu agar sama-sama memperolehi rasa puas yang tidak terhingga.


Ekzema Kepala Punca Kulit Kepala Selalu Gatal, Sampai Boleh Buat Rambut Gugur?

Masalah ini tidak hanya menjejaskan bahagian tubuh badan anda yang mudah dilihat, tetapi ia juga boleh
mempengaruhi kulit kepala anda
! Pernahkah anda terdengar mengenai ekzema kulit kepala?

Jenis ekzema kulit kepala yang paling biasa dikenali sebagai
dermatitis seborrheic
 dan gejala yang paling tidak diingini adalah kelemumur.

Untuk mendapatkan lebih banyak informasi tentang Kesihatan Kulit, anda boleh klik
di sini.

Apa itu
dermatitis seborrheic
?

Ekzema kulit kepala, juga dikenali sebagai
dermatitis seborrheic
, adalah kondisi kulit yang sangat biasa yang menyebabkan kemerahan, tompok-tompok yang bersisik
dan juga kelemumur
.

Selalunya masalah ini menyerang kulit kepala, tetapi ia juga boleh merebak di kawasan badan lain, seperti muka, dada, dan punggung.

Punca sebenar masih tidak diketahui, namun, doktor percaya terdapat 2 faktor utama yang dapat menyumbang kepada perkembangan kondisi ini.

Faktor pertama ialah
pengeluaran minyak yang berlebihan
.

Ini kerana minyak berlebihan pada kulit mungkin bertindak sebagai perengsa, menyebabkan kulit menjadi merah dan berminyak.

Faktor penyumbang kedua adalah
Malassezia
, yang merupakan sejenis kulat yang secara semula jadi
 terdapat dalam minyak kulit
.

Kadang-kadang ia boleh tumbuh dengan tidak normal, menyebabkan kulit mengeluarkan lebih banyak minyak daripada biasa.

Ekzema ini adalah kondisi kulit
 jangka panjang yang memerlukan rawatan berterusan.

Gejala-gejala ekzema kulit kepala

Gejala ekzema kulit kepala adalah seperti tompokan yang timbul. Ia juga mungkin mempunyai ciri-ciri:

Merah dan bersisik

Berminyak

Berkelemumur

Sangat gatal atau
 terasa seperti terbakar

Menyebabkan perubahan warna kulit

Keadaan kulit lain seperti psoriasis
, dermatitis kontak alergi (keradangan yang disebabkan oleh reaksi alergi terhadap bahan tertentu) dan
rosacea
 boleh menyebabkan gejala yang serupa dengan masalah kulit kepala ini.

Siapa yang boleh mendapat
 dermatitis seborrheic
 dan mengapa?

Sebilangan besar individu yang mengalami
dermatitis seborrheic
 adalah lebih biasa berlaku dalam kalangan lelaki.

Beberapa ubat-ubatan, termasuk
psoralen
,
interferon
 dan
lithium
, meningkatkan risiko individu untuk mendapat
dermatitis seborrheic
, seperti keadaan perubatan tertentu.

Selain itu, dermatitis
 seborrheic
 juga boleh
bertindih dengan dermatitis atopik
 terutama pada bayi.

Namun bagi orang dewasa biasanya mereka
 menderita dermatitis atopik
 yang lebih parah.

Bagaimana ia didiagnosis?

Gejala ekzema
seborrheic

serupa dengan keadaan kulit yang lain
, termasuk
rosacea
 dan psoriasis.

Untuk membuat diagnosis yang tepat, doktor anda akan melakukan pemeriksaan fizikal dan memeriksa kawasan yang terjejas dengan teliti.

Mereka juga akan
 bertanya kepada anda mengenai gejala
 anda, termasuk ketika masalah ini bermula dan berapa kerap anda mengalaminya.

Doktor juga mungkin ingin melakukan biopsi sebelum membuat diagnosis.

Semasa prosedur ini, doktor anda akan mengambil sel kulit
dari kawasan yang terjejas
.

Sampel ini kemudian akan dihantar ke makmal untuk dianalisis dan hasilnya akan membantu untuk mengenalpasti keadaan lain yang mungkin menyebabkan gejala anda.

Bagaimana anda boleh merawat ekzema kulit kepala ini di rumah?

Doktor mungkin akan mengesyorkan agar anda
mencuba rawatan di rumah
 sebelum mempertimbangkan untuk membuat rawatan perubatan.

Syampu kelemumur juga sering digunakan untuk merawat ekzema kulit kepala.

Ia biasanya perlu digunakan setiap hari untuk mendapatkan hasil yang optimum.

Pastikan anda mematuhi semua arahan pada botol dengan teliti.

Rawatan rumah lain yang boleh membantu anda menguruskan masalah ini termasuk:

Menggunakan krim anti gatal

over-the-counter
 (OTC)

Menggunakan sabun dan bahan pencuci
hypoallergenic

Bilas sabun dan syampu dengan teliti pada kulit dan kulit kepala

Mencukur misai atau janggut

Memakai pakaian kapas yang longgar untuk
mengelakkan kegatalan pada kulit

Apa yang perlu dilakukan mengenai rambut gugur

Rambut yang sihat bermula dengan keadaan kulit kepala yang sihat.

Dengan semua bentuk
masalah pada kulit kepala
, termasuk
dermatitis seborrheic
, sukar bagi rambut untuk tumbuh di kawasan yang ada keradangan.

Di samping itu, menggosok dan menggaru kawasan yang terjejas boleh menyebabkan keradangan dan keretakan rambut yang lebih parah.

Menggaru kepala dengan kerap juga boleh menyebabkan pendarahan dan merosakkan folikel rambut anda.

Sekiranya anda mengalami masalah ini di kulit kepala anda, keadaan
 rambut gugur atau tompok-tompok botak
 mungkin hanya sementara dan rambut mungkin tumbuh semula setelah masalah tersebut telah hilang.


5 Perkara Yang Anda TAK Pernah Tahu Tentang Kanser Payudara, #1. Paling Mengejutkan!

Untuk mendapatkan lebih banyak info tentang Kanser Payudara, sila dapatkannya
di sini.

Kanser payudara merupakan kanser yang paling lazim berlaku dalam kalangan wanita di Malaysia. Pada tahun 2007 hingga 2011, statistik menunjukkan seramai 31 daripada 100,000 orang telah menghidap kanser payudara di negara ini.

Walau bagaimanapun, pada tahun 2012 hingga 2016, bilangan wanita telah meningkat ke 34 / 100,000 orang. Peningkatan ini merupakan sesuatu yang amat merisaukan.

Namun,
kemajuan dalam teknologi dan rawatan
 telah menyelamatkan ramai pesakit barah payudara. Di Amerika Syarikat, walaupun mereka merekodkan bilangan pesakit kanser yang semakin bertambah, namun dalam masa yang sama bilangan pesakit yang pulih daripada penyakit ini turut meningkat.

Sebagai satu langkah untuk meningkatkan kesedaran awam mengenai
 kanser payudara
, marilah kita ambil tahu tentang fakta mengenai kanser ini. Di sini, kami akan gariskan 5 perkara yang anda perlu tahu mengenai penyakit ini.

1. Kanser payudara tidak berlaku disebabkan faktor genetik semata-mata

Hanya 12% sahaja daripada pesakit kanser payudara
mempunyai sejarah keluarga
. Oleh sebab itu, anda perlulah tahu faktor risiko yang menyebabkan seseorang itu mempunyai peratusan lebih tinggi untuk menghidap kanser.

Dua faktor utama kanser ini ialah umur dan juga jantina. Faktor lain termasuklah sejarah keluarga dan perubahan atau mutasi genetik seperti BRCA1 dan BRCA2.

Kesemua faktor risiko di atas adalah diluar kawalan manusia. Namun, faktor risiko lain seperti
tabiat merokok, minum arak dan berat badan berlebihan merupakan sesuatu yang anda boleh kawal.

Oleh sebab itu, jangan lagi anggap barah payudara hanya terjadi kerana sejarah keluarga ataupun faktor genetik. Ada banyak lagi faktor lain yang boleh membuatkan risiko anda untuk menghidap kanser menjadi semakin tinggi.

2. Lakukan mamogram dan pemeriksaan payudara

Ujian mamogram
 telah berjaya mengesan banyak kanser payudara pada peringkat awal.

Oleh sebab itu, penting untuk anda melakukan mamogram setahun atau dua tahun sekali ketika umur anda telah menginjak 40 tahun.

Menurut
American Cancer Society
, mereka menyarankan agar wanita mengambil ujian mamogram setahun sekali ketika wanita berumur 45 hingga 54 tahun.

Pada tahun seterusnya, anda boleh melakukan mamogram 2 tahun sekali.

3. Pastikan anda tahu tanda amaran kanser payudara

Wanita yang mengalami barah payudara mungkin akan mengalami
simptom yang berbeza
.

Oleh sebab itu, bukan semua wanita yang mempunyai ketulan di dalam buah dada mempunyai kanser payudara.

Namun, tahukah anda bahawa penyakit ini boleh terjadi tanpa simptom? Kadangkala, kanser boleh dikesan pada payudara wanita sebelum wanita tersebut mempunyai sebarang ketulan.

Selain itu, ketulan di dalam buah dada bukanlah satu-satunya simptom kanser.
Perubahan pada kawasan kulit dan puting juga antara gejala kanser yang selalu diabaikan.

Ramai yang anggap payudara akan jadi lembut jika mempunyai kanser. Namun, kenyataan ini adalah tidak benar sama sekali!

Sama jugalah dengan ketulan pada kawasan payudara. Ketulan yang disebabkan oleh kanser selalunya tidak akan membuatkan anda rasa sakit.

Malah, kebanyakan ketulan adalah
benign
 dan bukan kanser!

Ketulan yang disebabkan oleh tumor yang benign selalunya tidak mengancam nyawa, tetapi beberapa jenis ketulan boleh meningkatkan risiko anda untuk menghidap kanser.

Pastikan anda berjumpa dengan doktor untuk pemeriksaan yang lebih lanjut. Hanya pakar sahaja yang boleh mengesahkan sama ada tumor yang anda alami bersifat kanser ataupun tidak.

4. Rawatan kanser kini lebih baik

Doktor dan pengkaji di seluruh dunia sedang bergabung tenaga untuk mencari cara yang lebih baik untuk mencegah, merawat dan mengesan barah payudara.

Terapi bersasar
 kini boleh digunakan untuk merawat kanser secara lebih spesifik. Selain itu, pesakit juga boleh memilih untuk mengambil bahagian dalam ujian klinikal sebagai sukarelawan.

Ujian klinikal dijalankan ke atas semua
jenis dan tahap kanser payudara.
 Kebanyakan ujian klinikal dijalankan untuk mengenal pasti sama ada sesuatu rawatan itu berkesan, selamat dan lebih baik daripada rawatan kanser yang sedia ada.

Namun, ada beberapa risiko mengenai
ujian klinikal
 seperti kesan sampingan dan kebarangkalian rawatan kanser yang dijalankan itu tidak berkesan.

Walau bagaimanapun, ramai wanita yang turut serta dalam
ujian klinikal
kerana mereka tahu sumbangan mereka boleh membantu wanita lain pada masa yang akan datang.

5. Kanser payudara juga berlaku dalam kalangan lelaki

Tahukah anda, 1% kanser payudara berlaku dalam kalangan lelaki?
 Walaupun peratusannya amatlah rendah, itu tidak bermaksud lelaki tidak akan menghidap kanser ini.

Lelaki tidak melakukan ujian mamogram atau pemeriksaan kendiri seperti wanita. Oleh sebab itu, simptom barah payudara yang dialami kaum Adam selalunya tidak dapat dikenal pasti dengan awal.

Oleh sebab itu, lebih tinggi peratusan lelaki yang meninggal dunia akibat kanser payudara berbanding wanita.

Selain itu, ramai lelaki yang anggap ketulan pada dada mereka merupakan sesuatu yang tidak serius. Mereka juga gemar mengelak dari berjumpa dengan doktor.

Lelaki perlu peka akan
tanda-tanda kanser payudara
. Kebanyakannya sama seperti gejala yang dialami wanita seperti muncul ketulan atau keluar cecair daripada puting.

Selalunya, lelaki akan didiagnosis dengan barah payudara apabila umur mereka melebihi 50 tahun. Jika anda mempunyai ketulan pada kawasan dada anda, berjumpalah dengan doktor dalam kadar yang segera.


Benarkah Ada Herba Yang Boleh Merawat Masalah Prostat Bengkak?

Selain kanser,
sebenarnya ada satu lagi masalah berkaitan kelenjar ini
 yang pasti ditakuti kaum lelaki iaitu prostate bengkak!

Ia bukan sahaja akan menjejaskan sistem perkumuhan malahan sistem pembiakan ekoran efek negatif dalam aspek seksual.

Persoalannya, apakah wujud herba tradisional yang boleh membantu merawat masalah ini?

Jom sama-sama kita semua ikuti artikel ini untuk mengetahui tentang masalah prostat bengkak dengan lebih mendalam lagi.

Apa itu masalah prostate bengkak?

Buat anda yang masih belum tahu,
kondisi prostat bengkak atau benign prostatic hyperlapsia (BPH)
 adalah biasa berlaku kepada lelaki lewat usia.

Ia terjadi akibat kelenjar ini yang terus membesar seiring dengan usia lelaki. Akan tetapi, ia bukanlah bersifat kanser.

Akibatnya, kondisi ini mungkin akan menyebabkan masalah pada sistem perkumuhan serta sistem pembiakan lelaki.

Berikut adalah simptom-simptom yang mungkin berlaku kepada lelaki jika alami prostat bengkak:

Kerap rasa ingin membuang air kecil

Sering rasa pundi kencing penuh dengan air kencing

Selalu rasa tidak selesa ketika menahan air kencing

Aliran
air kencing
 yang sangat lemah

Masalah untuk memulakan atau menghentikan proses membuang air kecil

Masalah ini tentu sahaja akan menjejaskan kaum lelaki dalam banyak aspek termasuklah kehidupan rumah tangga bersama pasangan.

Apa kesan masalah prostate bengkak?

Menurut Profesor Urologi Kevin T. McVary dari Southern Illinois University School of Medicine, lelaki yang terkena
bengkak pada prostat
 lebih berisiko alami masalah seperti berikut:

Masalah ereksi

Kebiasaannya, ia didasari oleh masalah kesihatan yang lain seperti sakit jantung, kencing manis, kadar testosteron rendah atau masalah psikologi.

Pun begitu, pembengkakan prostat juga boleh jadi salah satu daripada pemicu masalah ereksi yang mungkin boleh membawa kepada mati pucuk.

Dalam pada itu,
 lelaki juga mungkin akan mati pucuk
 akibat
transurethral resection of the prostate
 (TURP) – prosedur pembedahan yang dilakukan untuk merawat pesakit BPH.

Selain prosedur ini, ubatan
alpha blocker
seperti doxazosin (Cardura) dan terazosin (Hytrin) yang digunakan untuk merawat penyakit BPH juga adalah antara punca disfungsi erektil.

Masalah ejakulasi

Selain
mati pucuk
, prosedur TURP dan ubatan merawat pembengkakan prostat juga mungkin akan mengakibatkan ejakulasi retrogad.

Ia akan menyebabkan jumlah air mani yang terkumpul dan terpancut semasa bersenggama menjadi sangat sedikit atau langsung kering.

Kondisi ini didasari oleh faktor air mani (sperma) yang seharusnya keluar ketika klimaks,
masuk kembali ke dalam saluran zakar
.

Harvard Medical School menyatakan sekitar 50 ke 75% lelaki yang menjalani pembedahan TURP dan mengambil ubatan prostate bengkak berisiko tinggi mengalami kondisi ini.

Tahap libido menurun

Masalah prostate bengkak juga memerlukan ubatan
inhibitor alpha reductase
seperti dutasteride dan finasteride.

Malangnya, ubatan seperti ini turut hadir bersama kesan sampingan tersendiri iaitu
menurunkan tahap libido
.

Dalam pada itu, ia juga mungkin akan mengakibatkan
kuantiti dan kualiti sperma dalam air mani
 menurun dengan mendadak.

Wujudkah herba untuk membantu merawat kondisi ini?

Bagi mengelakkan masalah-masalah di atas tadi berlaku pada lelaki, sesuatu perlulah dilakukan dengan kadar segera.

Sudah tentu perkara pertama yang perlu dibuat adalah dengan berjumpa doktor bagi mendapatkan rawatan dan ubatan.

Sementara itu, anda juga mungkin mahu untuk menggunakan kaedah rawatan tradisional yang berasaskan herba seperti berikut:

#1.
Saw Palmetto

Menurut kajian yang dijalankan pada tahun 2000, ekstrak herba ini dipercayai mampu untuk memulihkan aliran air kencing yang lemah.

Ia merupakan salah satu daripada simptom prostat bengkak selain mampu membantu mengurangkan keperluan kencing pada waktu malam.

Namun kajian lanjut pada tahun 2009 menyatakan ia mungkin sekadar kesan plasebo sahaja.

#2.
 Stinging nettle

Herba berasal daripada tumbuhan ini dikenali dengan bebulu pada dedaun yang boleh ‘menyengat’ individu yang menyentuhnya.

Namun kajian pada tahun 2007 mengatakan ia mampu membantu dalam merawat simptom prostat bengkak. Meskipun begitu, kajian lanjut mengenainya masih diperlukan.

Selain itu, wujud juga beberapa kesan sampingan pengambilannya seperti sakit perut atau
ruam kulit
 menjadikannya kurang bagus.

#3.
Pygeum

Herba ini asalnya daripada sebuah pohon pokuk plum Afrika yang dipercayai mampu membantu merawat masalah prostat bengkak.

Ia dibuktikan melalui sebuah kajian pada tahun 2002 menerusi 18 percubaan klinikal namun keberkesanannya masih lagi disangkal.

Ini kerana kajian tersebut hanya berskala kecil dan bertempoh pendek serta menggunakan dos
herba
 yang tidak tetap.

Dapat dikonklusikan di sini bahawa terdapat beberapa herba selain 3 jenis di atas yang dikatakan
mampu membantu merawat masalah BPH
.

Pun begitu, kesemua rawatan tradisional ini mungkin tidak begitu efektif dan memerlukan lebih bukti saintifik bagi memastikannya.

Oleh itu, adalah lebih wajar untuk kalian menyelesaikan masalah prostate bengkak ini dengan berjumpa doktor untuk rawatan dan ubatan okay?


Wahai Lelaki, Amalkan 7 Tip Ini Kalau Nak Anak, #3 Tu Wajib Ikut!

Terdapat banyak
 tips lelaki berkaitan dengan topik kehamilan
 di luar sana. Seperti yang anda sedia maklum, bukan wanita sahaja yang perlu membuat persiapan sebelum hamil, lelaki juga perlu bersiap sedia!

Lelaki mempunyai peranan yang penting dalam proses persenyawaan dan kehamilan.

Sebagai contoh, lelaki perlu:

Berupaya untuk mengalami dan mengekalkan
ereksi sepanjang hubungan seks sedang berlangsung

Mempunyai jumlah sperma yang cukup dengan kadar kecacatan yang minimum

Mempunyai jumlah air mani yang cukup untuk membawa sperma

Jika terdapat apa-apa masalah pada fungsi yang dinyatakan di atas, proses persenyawaan sperma dan ovum akan menjadi sukar.

Artikel ini akan membincangkan 7 tips lelaki yang sedang cuba untuk membuatkan wanita hamil.

#1 Penting bagi lelaki untuk turunkan berat badan

Pelbagai kajian telah menunjukkan
keburukan obesiti terhadap tahap kesihatan seseorang
 secara menyeluruh.

Dalam konteks artikel ini, obesiti dan berat badan berlebihan boleh menyebabkan masalah ketidaksuburan.

Menurut Persatuan Perubatan Reproduktif Amerika (ASRM), masalah kesihatan tersebut boleh mempengaruhi kualiti, kiraan dan kebolehan sperma lelaki untuk berenang.

Masalah obesiti juga boleh meningkatkan risiko kerosakan bahan genetik di dalam sperma.

#2 Kawal penyakit kronik anda

Apabila anda sudah didiagnosis dengan penyakit kronik, potensi kesembuhan sememangnya rendah dan sukar dicapai.

Namun, ia tidak bermakna anda tidak boleh mengawal tahap keterukan masalah kesihatan tersebut.

Sebagai contoh, menurut ASRM,
kawalan terhadap masalah diabetes dan hipertensi
 boleh meningkatkan peluang lelaki untuk menghamilkan pasangan masing-masing.

Begitu juga dengan masalah kesihatan lain seperti fibrosis sistik dan sebagainya.

Kunci kejayaan anda terletak kepada sehebat mana anda mampu mengawal penyakit kronik anda.

#3 Ambil makanan yang sihat

Mungkin agak
cliche
, tapi pemakanan sihat sememangnya kunci kepada tahap kesihatan yang optimum.

Piramid makanan yang telah diperbaharui pada tahun 2020
 oleh Kementerian Kesihatan Malaysia (KKM) menekankan kepentingan mengambil sayur-sayuran dan buah-buahan berbanding khasiat makanan yang lain.

Makanan berserat bukan sahaja baik untuk kesuburan lelaki, malah ia boleh menghindarkan kanser.

#4 Lelaki perlu lakukan aktiviti fizikal secara berkala

Senaman bukan sahaja boleh membantu lelaki untuk mengawal stres, ia juga penting untuk kelanjutan usia individu.

Walau bagaimanapun, jika anda hendak bersenam untuk mengekalkan tahap kesuburan yang optimum, pastikan anda memilih senaman yang bersesuaian.

Kajian oleh Universiti Cordoba yang diterbitkan pada tahun 2009 menunjukkan sukan ekstrem seperti
larian triatlon dan maraton boleh menurunkan kadar kesuburan lelaki
.

Begitu juga dengan sukan yang melibatkan posisi duduk yang lama seperti berbasikal.

Anda boleh mencuba aktiviti seperti berjoging, angkat berat (intensiti sederhana) dan bersukan (bola sepak dan sebagainya) untuk kekal sihat.

#5 Ambil multivitamin untuk jamin tahap kesuburan yang optimum

Bukan wanita sahaja yang perlu mengambil multivitamin tau. Lelaki juga perlu memastikan nutrisi mereka berada dalam keadaan baik jika hendak menimang cahaya mata.

Kebanyakan multivitamin mengandungi antioksida
 seperti vitamin C, vitamin E, selenium dan zink.

Nutrien tersebut boleh meningkatkan kadar pergerakan, kualiti dan kiraan sperma sekali gus meningkatkan kebarangkalian untuk wanita hamil.

Ini berikutan antioksida berupaya untuk melindungi maklumat genetik DNA di dalam sperma daripada sebarang kerosakan oleh molekul radikal bebas.

#6 Pilih pakaian dalam lelaki yang selesa untuk dipakai

Walaupun pemilihan
boxer
 atau seluar dalam ketat boleh mempengaruhi suhu skrotum (kantung telur) dan kualiti sperma, kajian menunjukkan tiada perbezaan yang ketara dalam konteks kesuburan bagi kedua-duanya.

Tidak kisahlah
anda memakai seluar dalam ketat, boxer atau tidak memakai apa-apa
, ia tidak mempengaruhi keupayaan anda untuk menghamilkan isteri.

Apa yang penting adalah anda selesa dengan pemilihan pakaian semasa tidur.

#7 Berhenti merokok

Bukan sahaja ia boleh menyebabkan lebih daripada 14 jenis kanser, merokok juga boleh menurunkan kualiti sperma anda.

Menurut ASRM, perokok lelaki mempunyai kiraan sperma yang rendah di samping jumlah kecacatan yang tinggi.

Begitu juga dengan ganja dan dadah terlarang lain yang boleh menyebabkan
proses penghasilan sperma menjadi rendah
.

Konklusi

Jika anda ingin meningkatkan kebarangkalian untuk membuat wanita hamil, boleh cuba 7 tips lelaki untuk subur di atas.

Untuk hamil, suami juga memainkan peranan yang sangat penting memandangkan proses persenyawaan tidak akan berlaku sekiranya sperma berada dalam keadaan tidak sihat.

Secara umumnya, jika anda hendak memastikan sperma anda berkualiti tinggi, fokus kepada tahap kesihatan diri terlebih dahulu.


Tak Suka Jumpa Doktor? Makanlah Epal Hijau Setiap Hari Untuk Elak Penyakit Jantung!

Siapa di sini yang suka makan epal hijau? Walaupun buah epal hijau kurang diperkatakan berbanding epal merah, kedua-dua jenis epal ini sebenarnya mempunyai kandungan nutrisi yang hampir sama. Untuk pengetahuan anda, sebiji epal hijau selalunya mempunyai 95 kalori.

Jika anda berjalan, anda perlukan masa selama 25 minit untuk membakar 95 kalori.
Jika anda berbasikal pula
, anda hanya perlukan masa selama 13 minit untuk menggunakan semua kalori yang ada pada sebiji epal hijau.

Mereka yang sukakan makanan yang masam mungkin akan memilih epal hijau berbanding epal merah. Salah satu jenis epal hijau yang popular di negara kita ialah
Granny Smith
 yang boleh didapati hampir di semua pasar raya.

Jika anda penggemar epal hijau, anda pasti ingin tahu lebih lanjut mengenai buah ini, lebih-lebih lagi mengenai manfaatnya terhadap kesihatan. Jom baca kupasan kami di bawah mengenai khasiat dan kalori epal hijau yang anda mungkin tidak tahu!

Untuk mendapatkan lebih banyak info tentang Pemakanan Sihat, sila dapatkan
di sini
.

Manfaat epal hijau terhadap kesihatan

Tidak dinafikan, epal hijau mempunyai banyak kebaikan terhadap kesihatan. Antaranya adalah:

1. Makan epal hijau, cara terbaik menjaga jantung

Epal hijau telah lama terbukti dapat
memperbaiki kesihatan jantung,
merendahkan risiko penyakit kardiovaskular malah, menurunkan berat badan!

 Salah satu faktor yang menyumbang ialah kandungan
fiber yang tinggi
 di dalam sebiji epal.

Sebiji epal mempunyai hampir 4 gram fiber atau serat yang merangkumi 17% daripada keperluan harian manusia. Sebahagian daripada serat ini merupakan pektin, serat mudah larut yang amat baik untuk kesihatan sistem pencernaan.

Selain itu, serat juga boleh membuatkan anda
rasa kenyang dengan lebih lama
. Oleh sebab itu, jika anda sedang berdiet, cuba makan epal sebagai snek untuk kekal kenyang dalam tempoh masa yang lebih panjang.

2.

Mengurangkan risiko diabetes jenis 2

Anda tidak mahu menghidap diabetes pada masa hadapan? Cubalah makan epal hijau setiap hari! Bak kata pepatah,
one apple a day keeps the doctor away
!

Menurut sebuah kajian, epal hijau mampu mengurangkan risiko anda untuk
menghidap diabetes jenis 2
. Walau bagaimanapun, masih banyak kajian yang perlu dijalankan.

Malah, mereka yang mempunyai diabetes juga boleh menikmati buah epal disebabkan indeks glisemiknya yang rendah (36). Sebiji epal mempunyai impak yang rendah terhadap
kadar gula di dalam darah.

Oleh sebab itu, buah epal hijau sesuai dimakan bukan sahaja untuk mereka yang ingin mengelakkan kencing manis, pesakit diabetes juga boleh makan epal hijau asalkan secara bersederhana.

3.

Makan epal hijau untuk kesihatan sistem pencernaan

Seperti yang diterangkan di atas, epal hijau mengandungi pektin, sejenis serat mudah larut yang amat bermanfaat untuk sistem pencernaan badan. Tetapi, bukan itu sahaja, pektin juga
berfungsi sebagai probiotik
 yang menggalakkan pertumbuhan bakteria baik di dalam perut.

Oleh sebab itu, mereka yang kerap makan epal hijau kurang mengalami masalah dengan sistem pencernaan mereka.

Malah, mereka yang kerap mengambil makanan berserat kurang berisiko untuk mengalami sembelit atau cirit-birit pada masa yang akan datang.

Mereka yang mempunyai penyakit seperti
sindrom usus rengsa
 (
irritable bowel syndrome
 – IBS) boleh menambah epal hijau ke dalam diet setiap hari untuk memberi kelegaan kepada simptom yang mereka alami.

Kesimpulan

Cara yang terbaik untuk menjaga kesihatan jantung dan perut anda adalah dengan mengamalkan pengambilan buah epal hijau setiap hari.

Epal hijau bukannya mempunyai serat semata-mata, ia juga mengandungi pelbagai vitamin dan mineral lain seperti vitamin A,
vitamin C
, kalsium dan juga zat besi.

Jika anda sedang mencari snek yang sihat dan berkhasiat, pilihlah epal hijau! Ia bukan sahaja boleh dimakan secara mentah, epal hijau juga sedap jika dibuat inti pai atau dimakan bersama salad.